Avis juridique important

|

31992L0059

Neuvoston direktiivi 92/59/ETY, annettu 29 päivänä kesäkuuta 1992, yleisestä tuoteturvallisuudesta

Virallinen lehti nro L 228 , 11/08/1992 s. 0024 - 0032 Suomenk. erityispainos Alue 15 Nide 11 s. 0169  Ruotsink. erityispainos Alue 15 Nide 11 s. 0169

NEUVOSTON DIREKTIIVI 92/59/ETY,annettu 29 päivänä kesäkuuta 1992,yleisestä tuoteturvallisuudesta EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 a artiklan,ottaa huomioon komission ehdotuksen(1),toimii yhdessä Euroopan parlamentin kanssa(2),ottaa huomioon talous- ja sosiaalikomitean lausunnon(3),sekä katsoo, ettäon tärkeää toteuttaa toimenpiteitä sisämarkkinoiden luomiseksi asteittain 31 päivään joulukuuta 1992 mennessä; sisämarkkinat käsittävät alueen, jolla ei ole sisäisiä rajoja ja jolla tavaroiden, henkilöiden, palvelujen ja pääoman vapaa liikkuvuus taataan,joissakin jäsenvaltioissa on laaja-alaista tuoteturvallisuutta koskevaa lainsäädäntöä, jossa asetetaan taloudellisille toimijoille yleinen velvollisuus erityisesti pitää kaupan ainoastaan turvallisia tuotteita; tällaisen lainsäädännön ihmisille antama suojelun taso vaihtelee; nämä erot ja laaja-alaisen lainsäädännön puute joissakin jäsenvaltioissa ovat omiaan luomaan kaupan esteitä ja vääristämään kilpailua sisämarkkinoilla,on hyvin vaikea antaa yhteisön lainsäädäntöä kaikista olemassa olevista tai mahdollisesti kehitettävistä tuotteista; tarvitaan näitä tuotteita koskevaa laaja-alaista lainsäädäntöä, joka kattaa myös nykyisessä tai tulevassa erityislainsäädännössä olevat aukot ja joka erityisesti varmistaa ihmisten turvallisuuden ja terveyden suojelun korkean tason perustamissopimuksen 100 a artiklan 3 kohdan mukaisesti,sen vuoksi on välttämätöntä vahvistaa yhteisön tasolla yleinen turvallisuusvaatimus, joka koskee kaikkia markkinoille saatettavia kuluttajien käytettäviksi tarkoitettuja tuotteita tai tuotteita, joita kuluttajat todennäköisesti käyttävät; tietyt käytetyt tavarat olisi kuitenkin niiden luonteen vuoksi jätettävä tämän ulkopuolelle,tuotantovälineet, pääomahyödykkeet ja muut yksinomaan elinkeinoelämän tai liiketoiminnan piirissä käytettävät tuotteet jäävät tämän direktiivin soveltamisalan ulkopuolelle,tämän direktiivin säännöksiä on sovellettava, ellei yhteisön lainsäädännössä ole erityissäännöksiä kyseisten tuotteiden turvallisuudesta,jos yhteisön lainsäädännössä on jäsenvaltioiden lainsäädäntöä yhdenmukaistavia ja erityisesti uuden lähestymistavan mukaisesti annettuja erityissäännöksiä tuoteturvallisuuteen liittyvistä velvoitteista, taloudellisille toimijoille ei pitäisi asettaa tällaisten säännösten soveltamisalaan kuuluvien tuotteiden markkinoille saattamista koskevia lisävelvollisuuksia,kun yhteisön erityislainsäädäntö sisältää ainoastaan tiettyjä jonkin tuotteen turvallisuuteen tai sen aiheuttamaan vaaraan liittyviä seikkoja koskevia säännöksiä, taloudellisten toimijoiden tällaisia seikkoja koskevat velvollisuudet määräytyvät yksinomaan kyseisten säännösten mukaisesti,on asianmukaista täydentää yleisen turvallisuusvaatimuksen noudattamista asettamalla taloudellisille toimijoille velvollisuus antaa kuluttajille asianmukaisia tietoja ja ryhtyä asianmukaisiin tuotteen ominaisuuksien mukaisiin toimenpiteisiin, jotta kuluttajat saisivat tietoa kyseisten tuotteiden mahdollisesti aiheuttamista vaaroista,erityissäännösten puuttuessa olisi määriteltävä ne perusteet, joilla tuoteturvallisuutta voidaan arvioida,jäsenvaltioiden on perustettava viranomaisia, jotka valvovat tuoteturvallisuutta ja joilla on oikeus toteuttaa tarvittavia toimenpiteitä,on välttämätöntä, että näihin tarvittaviin toimenpiteisiin sisältyy erityisesti jäsenvaltioiden oikeus huolehtia siitä, että markkinoille jo saatetut vaaralliset tuotteet voidaan poistaa markkinoilta välittömästi,markkinoiden yhtenäisyyden takaamiseksi on välttämätöntä ilmoittaa komissiolle kaikista toimenpiteistä, joilla rajoitetaan tuotteen saattamista markkinoille tai joilla tuote poistetaan markkinoilta lukuun ottamatta sellaisia toimenpiteitä, joiden vaikutus on paikallinen ja joka tapauksessa rajoittuu kyseisen jäsenvaltion alueeseen; tällaisia toimenpiteitä saa toteuttaa ainoastaan perustamissopimuksen ja erityisesti sen 30 36 artiklan määräysten mukaisesti,tämä direktiivi ei vaikuta siihen ilmoitusmenettelyyn, josta säädetään teknisiä standardeja ja määräyksiä koskevien tietojen toimittamisessa noudatettavasta menettelystä 28 päivänä maaliskuuta 1983 annetussa neuvoston direktiivissä 83/189/ETY(4) ja työturvallisuutta, työhygieniaa ja työterveyshuoltoa koskevan tiedottamisen kehittämisestä 24 päivänä helmikuuta 1988 annetussa komission päätöksessä 88/383/ETY(5),tuoteturvallisuuden tehokas valvonta edellyttää nopean tuoteturvallisuutta koskevan tietojenvaihtojärjestelmän käyttöönottoa kansallisella ja yhteisön tasolla kiireellisissä tilanteissa, ja kulutustavaroiden käytöstä aiheutuvia vaaroja koskevasta nopeasta yhteisön tietojenvaihtojärjestelmästä 21 päivänä joulukuuta 1988 tehdyllä neuvoston päätöksellä 89/45/ETY(6) luotu menettelytapa olisi sen vuoksi sisällytettävä tähän direktiiviin ja edellä mainittu päätös olisi kumottava; on myös suositeltavaa sisällyttää tähän direktiiviin edellä mainitun päätöksen mukaisesti annetut yksityiskohtaiset menettelysäännökset ja antaa komissiolle oikeus muuttaa niitä komitean avustamana,vastaava ilmoitusmenettely koskee lisäksi direktiivissä 75/319/ETY(7) ja 81/851/ETY(8) tarkoitettuja lääkevalmisteita direktiivissä 82/894/ETY(9) tarkoitettuja eläintauteja, sekä direktiivissä 89/662/ETY(10) tarkoitettuja eläinkunnan tuotteita, ja tällainen on myös päätökseen 87/600/Euratom(11) perustuva säteilyvaaroja koskeva nopea tietojenvaihtojärjestelmä,ensisijaisesti jäsenvaltiot ovat velvollisia perustamissopimuksen ja erityisesti sen 30 36 artiklan mukaisesti toteuttamaan niiden alueella sijaitsevia vaarallisia tuotteita koskevia tarvittavia toimenpiteitä,tällaisessa tilanteessa tiettyä tuotetta koskevat toimenpiteet voisivat eri jäsenvaltioissa olla erilaisia; tämä erilaisuus voi aiheuttaa kuluttajansuojaan sellaisia eroja, joita ei voida hyväksyä ja jotka muodostavat yhteisön sisäisen kaupan esteen,sen vuoksi voi olla välttämätöntä ratkaista vakavia tuoteturvallisuutta koskevia ongelmia, jotka vaikuttavat tai saattavat lähitulevaisuudessa vaikuttaa koko yhteisössä tai suuressa osassa yhteisöä ja joita ei tuotteen aiheuttaman turvallisuusongelman luonteen vuoksi voida tehokkaasti poistaa ongelman kiireellisyyden edellyttämällä tavalla kyseisiin tuotteisiin tai tuoteryhmiin sovellettavassa yhteisön erityislainsäädännössä säädetyillä menettelytavoilla,sen vuoksi on välttämätöntä luoda riittävä järjestelmä, jonka avulla jäsenvaltioille osoitetun päätöksen muodossa voidaan viime kädessä toteuttaa koko yhteisössä sovellettavia toimenpiteitä edellä mainittujen kiireellisten tilanteiden ratkaisemiseksi; tällainen päätös ei ole suoraan sovellettavissa taloudellisiin toimijoihin, vaan se on pantava täytäntöön kansallisella säädöksellä; tällaisen menettelytavan mukaisesti toteutetut toimenpiteet voivat olla ainoastaan väliaikaisia toimenpiteitä, jotka komissio toteuttaa jäsenvaltioiden edustajista koostuvan komitean avustamana; jäsenvaltioiden välisen yhteistyön vuoksi on aiheellista antaa säännökset sääntelykomiteasta päätöksen 87/373/ETY(12) menettelyn III vaihtoehdon b mukaisesti,tämä direktiivi ei vaikuta vahinkoa kärsineiden oikeuksiin tuotevastuuta koskevien jäsenvaltioiden lakien, asetusten ja hallinnollisten määräysten lähentämisestä 25 päivänä heinäkuuta 1985 annetun neuvoston direktiivin 85/374/ETY(13) tarkoittamassa merkityksessä,on välttämätöntä, että jäsenvaltiot säätävät asianmukaisista oikeussuojakeinoista toimivaltaisissa tuomioistuimissa, kun on kyse sellaisista toimivaltaisten viranomaisten toimenpiteistä, joilla rajoitetaan tuotteen saattamista markkinoille tai joilla tuote poistetaan markkinoilta,on aiheellista harkita saatujen kokemusten perusteella tämän direktiivin mahdollista muuttamista erityisesti sen soveltamisalan laajentamisen sekä kiireellisiä tilanteita ja yhteisön tasolla tapahtuvaa asioihin puuttumista koskevien säännösten osalta, jatuontitavaroista ihmisten turvallisuudelle ja terveydelle aiheutuvien vaarojen ehkäisemistä koskevien toimenpiteiden on vastattava yhteisön kansainvälisiä velvoitteita,ON ANTANUT TÄMÄN DIREKTIIVIN:I OSASTO Tavoitteet   Soveltamisala   Määritelmät 1 artikla 1 Tämän direktiivin säännösten tarkoituksena on varmistaa, että markkinoille saatettavat tuotteet ovat turvallisia.2 Tämän direktiivin säännöksiä sovelletaan, jos yhteisön lainsäädännössä ei ole kyseisten tuotteiden turvallisuutta koskevia erityissäännöksiä.Erityisesti silloin, kun yhteisön lainsäädännön erityissäännökset sisältävät niiden tarkoittamia tuotteita koskevia turvallisuusmääräyksiä, tämän direktiivin 2 - 4 artiklan säännöksiä ei missään olosuhteissa sovelleta kyseisiin tuotteisiin.Jos yhteisön lainsäädännön erityissäännöksissä on ainoastaan tiettyjä kyseisten tuotteiden turvallisuuteen tai niiden aiheuttamaan vaaraan liittyviä seikkoja koskevia säännöksiä, kyseisiä säännöksiä sovelletaan tällaisiin tuotteiden turvallisuutta tai niiden aiheuttamaa vaaraa koskeviin seikkoihin.2 artikla Tässä direktiivissä tarkoitetaan:a) `tuotteella` kaikkia kuluttajille tarkoitettuja tai kuluttajien todennäköisesti käyttämiä tuotteita, jotka toimitetaan elinkeinotoiminnan yhteydessä uusina, käytettyinä tai kunnostettuina joko korvausta vastaan tai vastikkeettomasti.Tätä direktiiviä ei kuitenkaan sovelleta käytettyihin tuotteisiin, joita toimitetaan antiikkitavaroina taikka ennen niiden käyttöä korjattavina tai kunnostettavina tuotteina, edellyttäen, että toimittaja selvästi ilmoittaa asiasta sille, jolle hän tuotteen toimittaa;b) `turvallisella tuotteella` jokaista tuotetta, joka tavanomaisissa tai kohtuudella ennakoitavissa käyttöolosuhteissa tuotteen käyttöikä huomioon ottaen ei aiheuta vaaraa tai aiheuttaa tuotteen käyttöön nähden sellaista mahdollisimman vähäistä vaaraa, jota voidaan pitää hyväksyttävänä ja joka takaa korkean suojelun tason ihmisten turvallisuudelle ja terveydelle, kun otetaan erityisesti huomioon seuraavat seikat:- tuotteen ominaisuudet mukaan lukien sen koostumus, pakkaus, kokoamis- ja huolto-ohjeet;- sen vaikutus muihin tuotteisiin, jos on kohtuullisen todennäköistä, että sitä käytetään yhdessä muiden tuotteiden kanssa;- tuotteen esillepano, tuotemerkinnät, tuotteen käyttö- ja hävittämisohjeet sekä kaikki muut valmistajan antamat maininnat tai tiedot;- ne kuluttajaryhmät, joille tuotteen käyttö voi aiheuttaa vakavaa vaaraa, erityisesti lapset.Tuotetta ei pidetä turvattomana tai vaarallisena sen vuoksi, että tuotteen turvallisuutta voidaan parantaa tai että saatavilla on turvallisempia tuotteita.c) `vaarallisella tuotteella` jokaista tuotetta, joka ei vastaa tämän artiklan b kohdan määritelmää turvallisesta tuotteesta;d) `tuottajalla`:- tuotteen valmistajaa, jos tämä on sijoittautunut yhteisöön, ja jokaista, joka esiintyy tuotteen valmistajana varustamalla tuotteen nimellään, tavaramerkillään tai muulla erottamiskykyisellä tunnuksellaan, tai sitä, joka kunnostaa tuotteen;- valmistajan edustajaa, jos valmistaja ei ole sijoittautunut yhteisöön, tai, jos tuotteella ei ole yhteisöön sijoittautunutta edustajaa, tuotteen maahantuojaa;- muita jakeluketjussa olevia elinkeinonharjoittajia, jos heidän toimintansa saattaa vaikuttaa markkinoille saatetun tuotteen turvallisuusominaisuuksiin.e) `jakelijalla` jokaista jakeluketjussa olevaa elinkeinonharjoittajaa, jonka toiminta ei vaikuta tuotteen turvallisuusominaisuuksiin.II OSASTO Yleinen turvallisuusvaatimus 3 artikla 1 Tuottajat ovat velvolliset saattamaan markkinoille ainoastaan turvallisia tuotteita.2 Kunkin tuottajan on oman toimintansa rajoissa:- annettava kuluttajille tarvittavat tiedot, jotta he pystyvät arvioimaan tuotteeseen sen koko tavanomaisen tai kohtuudella ennakoitavissa olevan käyttöiän aikana liittyvät vaarat, mikäli tällaisia vaaroja ei voi heti havaita ilman riittävää varoitusta, sekä voivat ryhtyä varotoimiin näiden vaarojen välttämiseksi.Tällaiset varoitukset eivät kuitenkaan vapauta ketään velvollisuudesta noudattaa muita tässä direktiivissä asetettuja velvollisuuksia,- toteuttaa toimittamiensa tuotteiden ominaisuuksien edellyttämiä toimenpiteitä saadakseen tietoa näiden tuotteiden mahdollisesti aiheuttamista vaaroista ja ryhtyäkseen aiheellisiin toimiin näiden vaarojen välttämiseksi mukaan lukien kyseisen tuotteen poistaminen markkinoilta, jos se on välttämätöntä.Edellä tarkoitettuihin toimenpiteisiin on muun muassa sisällyttävä tarvittaessa tuotteiden tai tuote-erien merkitseminen niin, että ne voidaan tunnistaa, kaupan pidettyjen tuotteiden tutkiminen pistokokein, tehtyjen valitusten tutkiminen ja tällaista seurantaa koskevien tietojen antaminen jakelijoille.3 Jakelijoiden on noudatettava asianmukaista huolellisuutta edistääkseen yleisen turvallisuusvaatimuksen noudattamista, erityisesti siten, että he eivät toimita tuotteita, jos he tietojensa ja elinkeinoharjoittajan asemansa perusteella tietävät tai heidän pitäisi tietää, että ne ovat yleisen turvallisuusvaatimuksen vastaisia. Oman toimintansa rajoissa heidän on erityisesti osallistuttava markkinoille saatettujen tuotteiden turvallisuuden seurantaan, erityisesti antamalla tietoja tuotteiden aiheuttamista vaaroista ja toimimalla yhteistyössä tällaisten vaarojen välttämiseksi.4 artikla 1 Jos tuotteen turvallisuudesta ei ole olemassa yhteisön erityissäännöksiä, tuotetta on pidettävä turvallisena, kun se vastaa sen jäsenvaltion kansallisen lain erityissäännöksiä, jonka alueella se on liikkeessä, edellyttäen että nämä säännökset on laadittu perustamissopimuksen ja erityisesti sen 30 ja 36 artiklan mukaisesti ja että niissä annetaan tuotteen kaupan pitämisen edellyttämät terveyttä ja turvallisuutta koskevat määräykset.2 Jos 1 kohdassa tarkoitettuja erityissäännöksiä ei ole, tuotteen yleisen turvallisuusvaatimuksen mukaisuus arvioidaan ottamalla huomioon vapaaehtoiset eurooppalaista standardia vastaavat kansalliset standardit tai mahdolliset yhteisön tekniset määräykset taikka, jos tällaisia ei ole, siinä jäsenvaltiossa, jossa tuote on liikkeessä, laaditut standardit tai kyseisellä alallanoudatetut terveellisyyttä ja turvallisuutta koskevat käytännesäännöt tai tekniikan ja teknologian taso ja se turvallisuustaso, jota kuluttajat voivat kohtuudella edellyttää.3 Se, että tuote on 1 tai 2 kohdan säännösten mukainen, ei estä jäsenvaltioiden toimivaltaisia viranomaisia toteuttamasta asianmukaisia toimenpiteitä rajoittaakseen tuotteen markkinoille saattamista tai poistamista markkinoilta, jos osoittautuu, että tuote tällaisesta säännöstenmukaisuudesta huolimatta aiheuttaa vaaraa kuluttajien terveydelle ja turvallisuudelle.III OSASTO Jäsenvaltioiden velvollisuudet ja oikeudet 5 artikla Jäsenvaltioiden on saatettava voimaan tarvittavat lait, asetukset ja hallinnolliset määräykset, jotta tuottajat ja jakelijat noudatettavat tämän direktiivin mukaisia velvollisuuksiaan siten, että markkinoille saatetut tuotteet ovat turvallisia.Jäsenvaltioiden on erityisesti perustettava tai nimitettävä viranomaiset, joiden tehtävänä on valvoa, että tuotteet täyttävät markkinoille saatettavien tuotteiden turvallisuutta koskevan vaatimuksen, ja huolehdittava siitä, että näillä viranomaisilla on oikeus toteuttaa tämän direktiivin mukaisesti niille kuuluvia aiheellisia toimenpiteitä, mukaan lukien oikeus määrätä asianmukaisia seuraamuksia, jos tästä direktiivistä johtuvia velvollisuuksia ei täytetä. Niiden on ilmoitettava näistä viranomaisista komissiolle; komissio toimittaa nämä tiedot muille jäsenvaltioille.6 artikla 1 Edellä olevan 5 artiklan toteuttamiseksi jäsenvaltioilla on oikeus kulloinkin kyseessä olevan vaaran edellyttämällä tavalla perustamissopimuksen ja erityisesti sen 30 ja 36 artiklan mukaisesti toteuttaa tarvittavia toimenpiteitä, muun muassa:a) järjestää riittäviä ja asianmukaisia tuotteiden turvallisuusominaisuuksia koskevia tarkastuksia myös sen jälkeen, kun tuotteet on saatettu markkinoille turvallisina, niin kauan kuin niitä käytetään tai kulutetaan;b) vaatia asianosaisilta kaikki tarvittavat tiedot;c) ottaa näytteitä tuotteesta tai tuotesarjasta ja suorittaa niiden turvallisuustarkastuksia;d) asettaa tuotteen markkinoille saattamiselle ennakkoehtoja, joilla varmistetaan tuoteturvallisuus, ja vaatia, että tuotteeseen liitetään asianmukaisia varoituksia sen mahdollisesti aiheuttamista vaaroista;e) suorittaa järjestelyjä, joilla varmistetaan, että niille, joille tuote saattaa aiheuttaa vaaraa, ilmoitetaan tällaisesta vaarasta riittävän ajoissa ja asianmukaisesti muun muassa julkaisemalla erityisiä varoituksia;f) kieltää tilapäisesti tarkastusten edellyttämäksi ajaksi ketään toimittamasta tuotetta tai tuote-erää taikka tarjoutumasta sitä toimittamaan tai sitä esittelemästä, jos tuotteiden vaarallisuudesta on olemassa tarkkoja ja yhdenmukaisia viitteitä;g) kieltää vaaralliseksi osoittautuneen tuotteen tai tuote-erän saattaminen markkinoille ja toteuttaa sen yhteydessä tarvittavia toimenpiteitä sen varmistamiseksi, että kieltoa noudatetaan;h) poistaa markkinoilla jo oleva tuote tai tuote-erä tehokkaasti ja välittömäksi markkinoilta ja tarvittaessa tuhota sen asianmukaisissa olosuhteissa.2 Jäsenvaltioiden toimivaltaisten viranomaisten tämän artiklan mukaisesti toteuttamien toimenpiteiden on tapauksen mukaan kohdistuttava:a) tuottajaan;b) jakelijoihin kunkin toiminnan rajoissa ja erityisesti siihen, joka on vastuussa ensimmäisestä jakeluvaiheesta kansallisilla markkinoilla;c) kaikkiin muihin henkilöihin ottaen tarvittaessa huomioon yhteistyön tuotteen aiheuttamien vaarojen välttämiseksi.IV OSASTO Ilmoitukset ja tietojen vaihtaminen 7 artikla 1 Jos jäsenvaltio toteuttaa sellaisia 6 artiklan 1 kohdan d h alakohdassa tarkoitettuja toimenpiteitä, joilla rajoitetaan tuotteen tai tuote-erän saattamista markkinoille tai joilla vaaditaan sen poistamista markkinoilta, jäsenvaltion on, sikäli kuin yhteisön erityislainsäädäntö ei edellytä toimenpiteestä ilmoittamista, ilmoitettava mainitusta toimenpiteestä komissiolle ja ilmoitettava toimenpiteen perustelut. Tätä velvollisuutta ei ole silloin, kun toimenpiteet koskevat tapahtumaa, jonka vaikutus on paikallinen ja joka tapauksessa rajoittuu kyseisen jäsenvaltion alueelle.2 Komissio aloittaa neuvottelut asianosaisten kanssa mahdollisimman pian. Jos komissio neuvotteluiden jälkeen toteaa, että toimenpide on ollut perusteltu, se ilmoittaa heti tästä toimenpiteen toteuttaneelle jäsenvaltiolle ja muille jäsenvaltioille. Jos komissio neuvotteluiden jälkeen toteaa, että toimenpide ei ollut perusteltu, se ilmoittaa heti tästä toimenpiteen toteuttaneelle jäsenvaltiolle.V OSASTO Kiireelliset tilanteet ja toimenpiteet yhteisön tasolla 8 artikla 1 Jos jäsenvaltio toteuttaa tai aikoo toteuttaa kiireellisiä toimenpiteitä, joiden tarkoituksena on sen omalla alueella estää tai rajoittaa tuotteen tai tuote-erän saattamista markkinoille tai käyttöä taikka asettaa sille erityisehtoja sen vuoksi, että kyseinen tuote tai tuote-erä aiheuttaa vakavaa ja välitöntä vaaraa kuluttajien terveydelle tai turvallisuudelle, sen on heti ilmoitettava asiasta komissiolle, mikäli tällaisesta velvollisuudesta ei ole säädetty yhteisön muissa vastaavan laatuisissa säädöksissä.Tätä velvollisuutta ei ole, jos vaaran vaikutukset eivät ulotu tai eivät voi ulottua kyseisen jäsenvaltion alueen ulkopuolelle.Sen estämättä, mitä ensimmäisessä alakohdassa säädetään, jäsenvaltiot saavat toimittaa komissiolle hallussaan olevia, vakavaa ja välitöntä vaaraa koskevia tietoja, ennen kuin ne päättävät toteuttaa kyseisiä toimenpiteitä.2 Saadessaan tällaisia tietoja komissio tarkistaa, vastaavatko ne tämän direktiivin säännöksiä, ja toimittaa tiedot muille jäsenvaltioille, joiden on vuorostaan heti ilmoitettava komissiolle toteuttamistaan toimenpiteistä.3 Liitteessä on tässä artiklassa säädettyä tietojenvaihtojärjestelmää koskevat yksityiskohtaiset menettelysäännöt. Komissio tekee niihin mukautuksia 11 artiklassa säädetyn menettelyn mukaisesti.9 artikla Jos komissio jäsenvaltioiden tekemien ilmoitusten tai niiden antamien tietojen perusteella ja erityisesti 7 tai 8 artiklassa tarkoitetuissa tapauksissa saa tietoonsa, että jokin tuote aiheuttaa eri jäsenvaltioissa vakavaa ja välitöntä vaaraa kuluttajien terveydelle ja turvallisuudelle ja jos:a) yksi tai useampi jäsenvaltio on toteuttanut esimerkiksi 6 artiklan 1 kohdan d h alakohdassa tarkoitettuja tuotteen markkinoille saattamisen rajoittamista tai sen markkinoilta poistamista koskevia toimenpiteitä;b) jäsenvaltioiden kyseisen vaaratilanteen ratkaisemiseksi toteuttamat toimenpiteet ovat erilaisia;c) vaaraa ei voida tuotteen turvallisuudelle aiheuttaman ongelman luonteen vuoksi ja ongelman kiireellisyyden edellyttämällä tavalla ratkaista kyseiseen tuotteeseen tai tuoteryhmään sovellettavassa yhteisön erityislainsäädännössä säädettyjen muiden menettelytapojen mukaisesti; jad) vaara voidaan tehokkaasti torjua ainoastaan toteuttamalla tarvittavia toimenpiteistä yhteisön tasolla, jotta varmistettaisiin kuluttajien terveyden ja turvallisuuden suoja ja yhteismarkkinoiden asianmukainen toiminta,komissio voi jäsenvaltioiden kanssa neuvoteltuaan ja vähintään yhden jäsenvaltion pyynnöstä tehdä 11 artiklassa säädettyä menettelytapaa noudattaen päätöksen, jolla se vaatii jäsenvaltioita toteuttamaan jonkin 6 artiklan 1 kohdan d h alakohdassa tarkoitetun väliaikaisen toimenpiteen.10 artikla 1 Komissiota avustaa kiireellisiä tuoteturvallisuusasioita käsittelevä komitea, jäljempänä 'komitea`, johon kuuluvat jäsenvaltioiden edustajat ja puheenjohtajana komission edustaja.2 Sen estämättä, mitä 9 artiklan c kohdassa säädetään, 1 kohdassa mainitun komitean ja muiden yhteisön erityislainsäädännön nojalla komission avuksi perustettujen komiteoiden on toimittava läheisessä yhteistyössä kyseisten tuotteiden terveydellisyys- ja turvallisuusnäkökohtia koskevissa asioissa.11 artikla 1 Komission edustaja tekee komitealle ehdotuksen tarvittavista toimenpiteistä. Kun komitea on todennut, että 9 artiklan edellytykset on täytetty, se antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan, mutta joka ei saa olla yhtä kuukautta pitempi. Lausunto annetaan määräenemmistöllä, josta määrätään perustamissopimuksen 148 artiklan 2 kohdassa niiden päätösten osalta, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.Komissio toteuttaa ehdotetut toimenpiteet, jos ne ovat komitean lausunnon mukaisia. Jos ehdotetut toimenpiteet eivät ole komitean lausunnon mukaisia tai jos lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.Jos neuvosto ei ole ratkaissut asiaa 15 päivän kuluessa siitä, kun asia on tullut neuvostossa vireille, komissio tekee päätöksen ehdotetuista toimenpiteistä, jollei neuvosto ole yksinkertaisella enemmistöllä hylännyt mainittuja toimenpiteitä.2 Kaikki tämän menettelytavan mukaisesti toteutetut toimenpiteet ovat voimassa korkeintaan kolme kuukautta. Niiden voimassaoloaikaa voidaan pidentää samaa menettelytapaa noudattaen.3 Jäsenvaltioiden on toteutettava kaikki tarvittavat toimenpiteet tämän menettelytavan mukaisesti tehtyjen päätösten täytäntöönpanemiseksi 10 päivän kuluessa.4 Tämän menettelytavan mukaisesti toteutettujen toimenpiteiden täytäntöönpanosta vastuussa olevien jäsenvaltioiden toimivaltaisten viranomaisten on yhden kuukauden kuluessa annettava asianosaisille mahdollisuus esittää näkökantansa ja ilmoitettava niistä komissiolle.12 artikla Jäsenvaltiot ja komissio toteuttavat tarvittavat toimenpiteet huolehtiakseen siitä, että niiden virkamiehet ja toimenhaltijat eivät ilmaise tämän direktiivin tarkoituksissa haltuunsa saamiaan, salassapitovelvollisuuden piiriin kuuluvia tietoja, ellei kyse ole sellaisista tietyn tuotteen turvallisuutta koskevista tiedoista, jotka olosuhteiden sitä vaatiessa on julkistettava ihmisten terveyden ja turvallisuuden suojelemiseksi.VI OSASTO Erinäiset säännökset ja loppusäännökset 13 artikla Tämä direktiivi ei rajoita direktiivin 85/374/ETY soveltamista.14 artikla 1 Kaikissa tämän direktiivin mukaan tehdyissä tuotteen markkinoille saattamisen rajoittamista tai sen poistamista markkinoilta koskevissa päätöksissä on oltava asianmukaiset perustelut. Päätökset on niin pian kuin mahdollista annettava tiedoksi asianosaiselle ja niissä on mainittava kyseisessä jäsenvaltiossa voimassa oleviin säännöksiin perustuvat oikeussuojakeinot ja niiden käyttämistä koskevat määräajat.Aina kun se on käytännössä mahdollista, asianosaisille on varattava tilaisuus lausunnon antamiseen ennen toimenpiteen toteuttamista. Jos tämä ei asian kiireellisyyden vuoksi ole tapahtunut etukäteen, on siihen varattava tilaisuus kohtuullisessa ajassa toimenpiteen täytäntöönpanon jälkeen.Toimenpiteissä tuotteen poistamiseksi markkinoilta, on otettava huomioon tarve rohkaista jakelijoita, käyttäjiä ja kuluttajia osallistumaan tällaisten toimenpiteiden täytäntöönpanoon.2 Jäsenvaltioiden on huolehdittava siitä, että tuotteen markkinoille saattamisen rajoittamista tai sen poistamista markkinoilta koskevat päätökset voidaan saattaa toimivaltaisen tuomioistuimen tutkittaviksi.3 Mikään tämän direktiivin mukaan tehty tuotteen markkinoille saattamisen rajoittamista tai sen poistamista markkinoilta koskeva päätös ei rajoita asianosaisen vastuun arviointia, joka tapahtuu tapaukseen sovellettavan kansallisen rikosoikeuden mukaisesti.15 artikla Kahden vuoden väliajoin tämän direktiivin säätämisestä komission on annettava selostus tämän direktiivin täytäntöönpanosta Euroopan parlamentille ja neuvostolle.16 artikla Neljän vuoden kuluttua 17 artiklan 1 kohdassa tarkoitetusta päivästä neuvoston on komission saatujen kokemusten nojalla antaman selostuksen perusteella päätettävä, onko tätä direktiiviä muutettava, erityisesti niin että laajennetaan 1 artiklan 1 kohdassa ja 2 artiklan a kohdassa määriteltyä soveltamisalaa, ja onko V osaston säännöksiä muutettava.17 artikla 1 Jäsenvaltioiden on annettava tämän direktiivin noudattamisen edellyttämät lait, asetukset ja hallinnolliset määräykset viimeistään 29 päivänä kesäkuuta 1994. Niiden on ilmoitettava tästä komissiolle viipymättä. Säännöksiä on sovellettava 29 päivästä kesäkuuta 1994.2 Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.3 Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.18 artikla Kumotaan päätös 89/45/ETY 17 artiklan 1 kohdassa mainitusta päivästä alkaen.19 artikla Tämä direktiivi on osoitettu kaikille jäsenvaltioille.Tehty Brysselissä 29 päivänä kesäkuuta 1992.Neuvoston puolestaPuheenjohtajaCarlos BORREGO(1) EYVL N:o C 156, 27.6.1990, s. 8(2) EYVL N:o C 96, 17.4.1990, s. 283 ja 11 päivänä kesäkuuta 1992 tehty päätös.(3) EYVL N:o C 75, 26.3.1990. s. 1(4) EYVL N:o L 109, 26.4.1983, s. 8(5) EYVL N:o L 183, 14.7.1988, s. 34(6) EYVL N:o L 17, 21.1.1989, s. 51(7) EYVL N:o L 147, 9.6.1975, s. 13(8) EYVL N:o L 317, 6.11.1981, s. 1(9) EYVL N:o L 378, 31.12.1982, s. 58(10) EYVL N:o L 395, 30.12.1989, s. 13(11) EYVL N:o L 371, 30.12.1987, s. 76(12) EYVL N:o L 197, 18.7.1987, s. 3(13) EYVL N:o L 210, 7.8.1985, s. 29LIITE>TAULUKON PAIKKA>


Avis juridique important

|

31989L0514

Komission direktiivi 89/514/ETY, annettu 2 päivänä elokuuta 1989, hydraulikaivureiden, köysikäyttöisten kaivureiden, puskutraktoreiden, kuormaajien ja kaivurikuormaajien aiheuttaman melun rajoittamisesta annetun neuvoston direktiivin 86/662/ETY mukauttamiseksi tekniikan kehitykseen

Virallinen lehti nro L 253 , 30/08/1989 s. 0035 - 0043 Suomenk. erityispainos Alue 15 Nide 9 s. 0097  Ruotsink. erityispainos Alue 15 Nide 9 s. 0097

KOMISSION DIREKTIIVI,annettu 2 päivänä elokuuta 1989,hydraulikaivureiden, köysikäyttöisten kaivureiden, puskutraktoreiden, kuormaajien ja kaivurikuormaajien aiheuttaman melun rajoittamisesta annetun neuvoston direktiivin 86/662/ETY mukauttamiseksi tekniikan kehitykseen (89/514/ETY) EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,ottaa huomioon hydraulikaivureiden, köysikäyttöisten kaivureiden, puskutraktoreiden, kuormaajien ja kaivurikuormaajien aiheuttaman melun rajoittamisesta 22 päivänä joulukuuta 1986 annetun neuvoston direktiivin 86/662/ETY(1) ja erityisesti sen 8 artiklan ensimmäisen luetelmakohdan,sekä katsoo että,saadun kokemuksen, tekniikan kehityksen nykyisen tilan ja suoritetun kansainvälisen standardointityön vuoksi on tarpeen mukauttaa direktiivin 86/662/ETY liitteen II säännökset ottamalla huomioon viimeisin kehitys, jatässä direktiivissä säädetyt toimenpiteet ovat sen lausunnon mukaisia, jonka rakennuskoneiden ja -laitteiden melupäästöjen määrittämisestä annetun neuvoston direktiivin mukaisesti perustettu mukauttamista tekniikan kehitykseen käsittelevä komitea, joka on toimivaltainen muuttamaan direktiivin 86/662/ETY liitteitä ja erityisesti antamaan tuon direktiivin liitteessä II tarkoitetun todellisen dynaamisen mittausmenetelmän, on antanut,ON ANTANUT TÄMÄN DIREKTIIVIN:1 artikla Korvataan direktiivin 86/662/ETY liite II tämän direktiivin liitteellä.2 artikla Jäsenvaltioiden on saatettava tämän direktiivin noudattamisen edellyttämät säännökset voimaan 1 päivänä tammikuuta 1990 ja niiden on ilmoitettava tästä komissiolle viipymättä.3 artikla Tämä direktiivi on osoitettu kaikille jäsenvaltioille.Tehty Brysselissä 2 päivänä elokuuta 1989.Komission puolestaCarlo RIPA DE MEANAKomission jäsen(1) EYVL N:o L 384, 31.12.1986, s. 1LIITE "LIITE IIHYDRAULIKAIVUREIDEN, KÖYSIKÄYTTÖISTEN KAIVUREIDEN, PUSKUTRAKTOREIDEN, KUORMAAJIEN JA KAIVURIKUORMAAJIEN AIHEUTTAMAN ILMASSA KANTAUTUVAN MELUN DYNAAMINEN TESTAUSMENETELMÄSOVELTAMISALATätä mittausmenetelmää sovelletaan hydraulikaivureihin, köysikäyttöisiin kaivureihin, puskutraktoreihin, kuormaajiin ja kaivurikuormaajiin, jäljempänä "maansiirtokoneet". Sillä vahvistetaan testausmenettelyt, joita sovelletaan tavanomaisissa käyttöoloissa, kun määritellään tällaisten maansiirtokoneiden äänitehotaso ETY-tyyppitarkastusta ja vaatimustenmukaisuuden tarkastusta varten.Nämä tekniset menettelyt ovat direktiivin 79/113/ETY(1)liitteen I mukaisia, ja tuon liitteen kohtia sovelletaan maansiirtokoneisiin seuraavin lisäyksin:4 TULOSTEN ILMOITTAMISESSA KÄYTETTÄVÄT KRITEERIT4.1 Ympäristön akustinen kriteeriMaansiirtokoneen ympäristön akustinen kriteeri ilmaistaan äänitehotasona LWA.6.2 Toiminta mittauksen aikanaÄänipäästöt mitataan maansiirtokoneen toimiessa tavanomaisissa käyttöoloissa, jotka on kunkin konetyypin osalta määritelty 6.2.2 kohdassa.6.2.1 Äänilähteen testaus joutokäynnilläEi sovelleta.6.2.2 Testaus kuormitettunaKunkin konetyypin tavanmukaiset käyttöolot on kuvattu jäljempänä.Testin aikana on noudatettava kaikkia turvamääräyksiä ja koneen valmistajan käyttöohjeita.Mitään varoitusäänitorven kaltaista merkinantolaitetta ei saa käyttää testin aikana.6.2.2.1 Hydraulinen tai köysikäyttöinen kaivuriKaivuri on varustettava suunnittelijan siihen tarkoittamalla työvälineellä, kuten kuokkakauhalaitteella, kuormaajalla, kahmarilla tai vetoruoppaimella. Lämmitä moottori ja hydrauliikka käyttöoloihin, jotka ovat tavalliset vallitsevassa lämpötilassa. Siirrä kaasutin auki-asentoon (joutokäynti). Kaikki liikkeet on suoritettava enimmäisnopeudella, mutta vapauttamatta varmuusventtiileitä ja pysähtymättä äkisti liikkeen lopussa.Kaivurin ylärakenteen pyörintäakselin on kuljettava puolipallon keskustan C kautta (katso kuva 5). Koneen pituusakselin on vastattava x-akselia ja koneen etuosan on oltava kohti pistettä B.Dynaaminen jakso ilman aineksen siirtoa koostuu kolmesta 90° kiertoliikkeestä x-akselilta y-akselille ja takaisin x-akselille. Kunkin kierron aikana työvälineen etuosaa käytetään jäljempänä A, B tai C alakohdassa kuvatulla tavalla.(1) EYVL N:o L 33, 8.2.1979, s. 15A. KuokkakauhaDynaamisen jakson tarkoitus on simuloida kaivannon kaivamista ja kaivetun aineksen laskemista sen vierelle. Sijoita puomi ja tasapainopuomi jakson alussa siten, että työväline on 75 prosenttia enimmäisulottuvuudestaan ja 0,5 m maanpinnan yläpuolella. Aseta työvälineen leikkuureuna etummaiseen asentoon ja 60° kulmaan testialueen pintaan nähden.Kohotetaan ensin puomia ja vedetään tasapainopuomia samaan aikaan takaisin, jotta työväline pysyy 0,5 m testialueen yläpuolella 50 prosenttia puomin ja tasapainopuomin jäljellä olevasta liikkeestä. Työnnetään työväline sitten ulos tai se vedetään sisään. Työvälinettä nostetaan kohottamalla puomia ja tasapainopuomin takaisin vetämistä jatketaan kaivannon reunan ylittämiseen tarvittavan riittävän maavaran simuloimiseksi. (30 prosenttia työvälineen enimmäisnostokorkeudesta). Käännetään ohjaajasta katsoen 90° vasemmalle. Käännettäessä nostetaan puomia ja työnnetään tasapainopuomia ulos kunnes työväline saavuttaa 60 prosenttia puomin enimmäisnostokorkeudesta. Tasapainopuomi pidennetään sitten 75 prosenttiin täydestä pituudesta. Kuokkakauhalaitetta työnnetään ulospäin, jotta leikkuureuna palautuu pystytasoon. Kuokkakauhalaite kipataan takaisin alkuasentoon, jossa puomi on alhaalla ja kuokkakauhalaite sisään vedettynä.Edellä suoritetut toimet toistetaan kahdesti tai useammin dynaamisen jakson loppuun saattamiseksi.Dynaaminen jakso toistetaan vähintään kolme kertaa 7.2 kohdan vaatimusten täyttämiseksi.B. KuormaajaDynaamisen jakson tarkoitus on simuloida kuormausta korkean muurin korkeudelle. Asetetaan laitteen leikkuureuna jakson alussa maanpinnan suuntaisesti ja työväline sijoitetaan 0,5 m maanpinnan yläpuolelle sen ollessa 75 prosenttia sisään vedettynä.Työvälinettä työnnetään sitten 75 prosenttia sen ulottuvuudesta ja kauha pidetään alkuperäisessä asennossa. Työvälinettä työnnetään tai sitä vedetään sisään ja nostetaan se 75 prosenttiin sen enimmäisnostokorkeudesta, kun tasapainopuomi on 75 prosenttia ulkona. Käännetään ohjaajasta katsoen 90° vasemmalle ja käynnistetään kauhan purkumekanismi pyörimisliikkeen ääripäässä. Käännetään takaisin alkuasentoon, jossa kauha on tämän jakson alussa määritellyssä asennossa.Edellä selostetut toimet toistetaan peräkkäin kahdesti tai useammin dynaamisen jakson loppuun saattamiseksi.Dynaaminen jakso toistetaan vähintään kolme kertaa 7.2 kohdan vaatimusten täyttämiseksi.C. KahmariDynaamisen jakson tarkoitus on simuloida kuopan kaivamista. Jakson alussa varmistetaan, että kahmari on auki ja 0,5 m testialueen yläpuolella.Suljetaan kahmari ja se nostetaan keskikorkeuteen. Käännetään ohjaajasta katsoen 90° vasemmalle. Avataan kahmari. Käännetään takaisin ja lasketaan kahmari alkuasentoon.Edellä selostetut toimet toistetaan peräkkäin kahdesti tai useammin dynaamisen jakson loppuun saattamiseksi.Dynaaminen jakso toistetaan vähintään kolme kertaa 7.2 kohdan vaatimusten täyttämiseksi.D. VetoruoppainDynaamisen jakson tarkoitus on simuloida maakerroksen poistamista kaivannosta ja kaivetun aineksen laskemista sen vierelle. Jakson aikana puomin on oltava 40° asteen kulmassa. Kauha riippuu pystysuorassa puomin päästä ja 0,5 m testialueen yläpuolella siten, etteivät ketjut kosketa maata.Vedetään kauha sisään siten, että se on mahdollisimman lähellä konetta ja se pidetään 0,5 m testialueen yläpuolella. Heti kun kauha on vedetty sisään, käännetään 90° ohjaajasta katsoen vasemmalle. Samalla kauha nostetaan 75 prosenttiin sen enimmäisnostokorkeudesta ja se siirretään kuormitettuun asentoon asti. Käännetään takaisin, käynnistetään kauhan purkumekanismi ja palautetaan se alkuasentoon.Edellä selostetut toimet toistetaan peräkkäin kahdesti tai useammin dynaamisen jakson loppuun saattamiseksi.Dynaaminen jakso toistetaan vähintään kolme kertaa 7.2 kohdan vaatimusten täyttämiseksi.6.2.2.2 PuskutraktoriKoneen on oltava varustettu suunnittelijan siihen tarkoittamalla terällä. Lämmitetään moottori ja hydrauliikka käyttöoloihin, jotka ovat tavanomaiset vallitsevassa lämpötilassa.Koneen reitti esitetään kuvassa 5. Reitin akseli on x ja koneen pituusakseli vastaa sitä. Mittausreitin pituus AB on yhtä kuin 1,4 kertaa puolipallon säde. Tämän reitin keskikohdan on vastattava puolipallon keskipistettä C.Koneen kulkusuunnan eteenpäin on oltava suunnassa A-B ja peruutussuunnan B-A.Käytetään konetta terän ollessa laskettuna kuljetusasentoon 0,3 ± 0,05 m testireitin pinnan yläpuolella. Käytetään moottoria kussakin tapauksessa suurimmilla sallituilla kierroksilla (kuormittamattomana) ja tasaisella eteenpäinajo- ja peruutusnopeudella. Telaketjuin varustettujen ja teräspyöräisten koneiden eteenpäinajonopeuden on oltava lähes, mutta ei yli 4 km/h ja kumirenkailla varustettujen koneiden 8 km/h. Samaa välityssuhdetta on käytettävä peruutukseen nopeudesta riippumatta. Useimmilla koneilla tämä saavutetaan ensimmäisellä eteenpäinajo- ja ensimmäisellä peruutusvaihteella. Hydraulisella käyttölaitteella varustettujen koneiden nopeus voi telaketjuilla ja teräspyörillä varustetuilla koneilla olla 3,5 - 4 km/h ja kumipyöräisillä koneilla 7 - 8 km/h, koska on vaikeaa säätää ajonopeussäädintä vastaamaan tarkkoja arvoja.Näissä oloissa koneet ajetaan puolipallon halki pysähtymättä molempiin suuntiin ja liikuttamatta terää. Jos alhaisempi välitys tuottaa määriteltyä suuremman nopeuden, suoritetaan testi tällä välityksellä moottorin käydessä suurimmilla sallituilla kierroksilla (kuormittamattomana). Hydraulisella käyttölaitteella varustettujen koneiden tapauksessa säädetään moottori suurimmalle sallitulle kierrosluvulle (kuormittamattomana) ja säädetään ajonopeussäädintä siten, että edellä määritellyt nopeudet saavutetaan.Mitataan äänenpainetaso ainoastaan kun koneen keskipiste on kuvan 5 pisteiden A ja B välisellä työskentelyreitillä.Ohjaaja voi tehdä ohjaussäätöjä koneen liikkuessa radalla pitääkseen sen testiradan keskellä.Yksi dynaaminen jakso toistetaan vähintään kolme kertaa 7.2 kohdan vaatimusten täyttämiseksi.6.2.2.3 KuormaajaKoneen on oltava varustettu suunnittelijan siihen tarkoittamalla kauhalla. Lämmitetään moottori ja hydrauliikka käyttöoloihin, jotka ovat tavanomaiset vallitsevassa lämpötilassa.Kaikki liikkeet on suoritettava enimmäisnopeudella, mutta vapauttamatta varmuusventtiileitä ja pysähtymättä äkisti liikkeen lopussa.A. Testaus liikkeessäKoneen kulkeman koereitin on oltava kuvassa 5 esitetyn kaltainen. Reitin akseli on x ja koneen pituusakseli vastaa sitä. Mittausreitin pituus AB on yhtä kuin 1,4 kertaa puolipallon säde. Tämän reitin keskikohdan on vastattava puolipallon keskipistettä C.Koneen kulkusuunnan eteenpäin on oltava A-B ja peruutussuunnan B-A.Käytetään konetta tyhjän kauhan ollessa laskettuna kuljetusasentoon 0,3 ± 0,05 m testireitin pinnan yläpuolelle. Käytetään moottoria kussakin tapauksessa suurimmilla sallituilla kierroksilla (kuormittamattomana) ja tasaisella eteenpäinajo- ja peruutusnopeudella. Katerpillariketjuilla varustettujen koneiden eteenpäinajonopeuden on oltava lähes, mutta ei yli 4 km/h ja pyörillä varustettujen koneiden 8 km/h. Samaa välityssuhdetta on käytettävä peruutukseen nopeudesta riippumatta.Useimmilla koneilla tämä saavutetaan ensimmäisellä eteenpäinajo- ja ensimmäisellä peruutusvaihteella. Hydraulisella käyttölaitteella varustettujen koneiden nopeus voi telaketjuilla varustettujen koneiden kyseessä ollessa olla 3,5-4 km/h ja kumipyöräisten koneiden kyseessä ollessa 7-8 km/h, koska on vaikeaa säätää ajonopeus vastaamaan tarkkoja arvoja.Näissä oloissa koneet ajetaan puolipallon halki pysähtymättä molempiin suuntiin ja liikuttamatta kauhaa. Jos alhaisempi välitys tuottaa määriteltyä suuremman nopeuden, suoritetaan testi tällä välityksellä moottorin käydessä suurimmilla sallituilla kierroksilla (kuormittamattomana). Hydraulisella käyttölaitteella varustettujen koneiden tapauksessa säädetään moottori suurimmalle sallitulle kierrosluvulle (kuormittamattomana) ja ajonopeussäädintä säädetään siten, että saavutetaan edellä määritellyt nopeudet.Mitataan äänenpainetaso ainoastaan kun koneen keskipiste on kuvan 5 pisteiden A ja B välisellä työskentelyreitillä.Ohjaaja voi tehdä ohjaussäätöjä koneen liikkuessa radalla pitääkseen sen testiradan keskellä.Yksi dynaaminen jakso koostuu yhdestä eteenpäinajosta ja yhdestä peruutuksesta.Dynaaminen jakso toistetaan vähintään kolme kertaa 7.2 kohdan vaatimusten täyttämiseksi.B. Testaus staattis-hydraulisessa tilassaKoneen pituusakselin on vastattava x-akselia ja koneen etuosan on oltava kohti pistettä B. Kuvassa 3 esitetyn peruspituuden 1 keskikohdan on vastattava kuvan 5 puolipallon keskipistettä. Käytetään moottoria suurimmilla sallituilla kierroksilla (kuormittamattomana). Vaihdetaan vapaalle. Kauha nostetaan kuljetusasennosta 75 prosenttiin sen suurimmasta nostokorkeudesta ja palautetaan se kuljetusasentoon kolme kertaa peräkkäin. Tämä jakso muodostaa yhden staattis-hydraulisen jakson.Jakso toistetaan vähintään kolme kertaa 7.2 kohdan vaatimusten täyttämiseksi.6.2.2.4 KaivurikuormaajaKaivurikuormaajan on oltava varustettu suunnittelijan siihen tarkoittamalla kuokkakauhalaitteella ja kauhalla. Lämmitetään moottori ja hydrauliikka käyttöoloihin, jotka ovat tavanmukaiset vallitsevassa lämpötilassa.Asetetaan kaivuritilassa kaasutin aukiasentoon (kuormittamattomana) tai suunnittelijan määrittelemään asentoon. Kaikki kauhan liikkeet on suoritettava enimmäisnopeudella, mutta vapauttamatta varmuusventtiileitä ja pysähtymättä äkisti liikkeen lopussa.A. KaivuritilaKoneen pituusakselin on vastattava x-akselia ja koneen etuosan on oltava kohti pistettä B, toisin sanoen kuvan 4 kaivurikuormaajan kaivuripään on oltava kohti pistettä B. Kuvassa 4 esitetyn peruspituuden 1 keskikohdan on vastattava kuvan 5 puolipallon C keskipistettä.Käytetään konetta kaivuritilassa 6.2.2.1 kohdan A alakohdassa kuvatulla tavalla, mutta korvataan siinä määritelty 90° kääntäminen 45° kääntämisellä.B. KuormaajatilaKäytetään konetta 6.2.2.3 kohdassa selostetulla tavalla kuokkakauhan ollessa kuljetusasennossa.6.3 Mittauspaikka6.3.1 YleistäKolmen tyyppiset pinnat, jotka kuvataan 6.3.2, 6.3.3 ja 6.3.4 kohdassa, ovat sallittuja testauspaikkaa varten:a) kova heijastava pinta (betonia tai tiivistä asfalttia);b) kovan heijastavan pinnan ja hiekan yhdistelmä;c) hiekkapinta tai hiekkainen maaperä.Kovaa heijastavaa pintaa on käytettävä seuraavia koneita varten:- kumipyöräiset koneet: kaikki käyttöolot;- kaivurit: kaikki käyttöolot;- telaketjukuormaajat ja telaketjuilla varustetut kaivurikuormaajat: toiminta staattis-hydraulisessa tilassa.Kovan heijastavan pinnan ja hiekan yhdistelmää on käytettävä testattaessa hiekkaisella pinnalla liikkuvia kuormaajia, kaivurikuormaajia ja telaketjupuskutraktoreita mikrofonien ollessa sijoitettuna kovalle heijastavalle pinnalle.Vaihtoehtoista vain hiekalla sijaitsevaa testipaikkaa voidaan käyttää telaketjukuormaajien ja -puskutraktoreiden liikkumisen ja staattis-hydraulisen tilan testauksessa sillä edellytyksellä, että:1 direktiivin 79/113/ETY liitteessä I olevan 8.6.2. kohdan mukaisesti määritelty ympäristön korjauskerroin K2 on pienempi kuin 3,5 dB ja2 korjaus otetaan huomioon äänitehotasoa laskettaessa, jos K2 on suurempi kuin 0,5 dB.6.3.2 Kova heijastava pintaMikrofonien ympäröimän testialueen on oltava betonia tai kovaa asfalttia.6.3.3 Kovan heijastavan pinnan ja hiekan yhdistelmäKoneen kulkeman reitin tai sen toimintapaikan pinnan on oltava märkää, raekooltaan alle 2-millistä hiekkaa tai hiekkaista maata. Hiekan syvyyden on oltava vähintään 0,3 m. Jos telaketjujen vaatima painumissyvyys on yli 0,3 m, kerroksen tai hiekkaisen maan paksuutta on vastaavasti lisättävä. Koneen ja mikrofonin välisen maan pinnan on oltava kovaa ja heijastavaa 6.3.2 kohdan mukaisesti, jolloin se muodostaa mittausympäristöön heijastavan pinnan eikä ääntä imevää pintaa.Toinen ratkaisu on käyttää vähimmäismitat täyttävää yhdistettyä mittauspaikkaa, joka koostuu heijastavan pinnan sivutse kulkevasta hiekkaisesta radasta. Ajetaan konetta eteenpäin kahdesti vastakkaisiin suuntiin kutakin kolmea mikrofonin paikkaa varten. Peruutustesti voidaan suorittaa samalla tavalla.6.3.4 Kokonaan hiekkainen mittauspaikkaHiekan on täytettävä 6.3.3. kohdassa esitetyt vaatimukset.6.4 Mittauspinta, mittausetäisyysTestaukseen käytettävän mittauspinnan on oltava puolipallo.Puolipallon säde määritellään koneen peruspituuden (1) perusteella (katso kuvat 1, 2, 3 ja 4).Koneen peruspituus vastaa:- kaivurien tapauksessa ylärakenteen kokonaispituutta pois luettuna laitteet ja liikkuvat pääosat, kuten puomi ja tasapainopuomi;- muiden koneiden tapauksessa koneen kokonaispituus pois luettuna laitteet, kuten puskutraktorin terä ja kauha.Säteen on oltava:- 4 m, jos maansiirtokoneen peruspituus 1 on enintään 1,5 m;- 10 m, jos maansiirtokoneen peruspituus 1 on enemmän kuin 1,5 m, mutta enintään 4 m;- 16 m, kun maansiirtokoneen 1 peruspituus on enemmän kuin 4 m.6.4.2 Mittauspisteiden sijainti ja määräMittauspisteitä on kuusi, ne on numeroitu 2, 4, 6, 8, 10 ja 12, ja ne on järjestetty, kuten direktiivin 79/113/ETY liitteessä I olevassa 6.4.2.2 kohdassa.7 MITTAUKSET7.1.1 Ulkoinen meluVain taustamelu otetaan huomioon korjauksia varten.7.1.5 Heijastavat esteetSilmämääräinen tarkastus riittää varmistamaan ympyränmuotoisella alueella, jonka säde on kolme kertaa niin suuri kuin mittauspuolipallo ja jonka keskipiste vastaa puolipallon keskipistettä, että direktiivin 79/113/ETY liitteessä I olevaa 6.3 kohdan 3 alakohtaa noudatetaan.7.2 Äänenpainetason LpA mittausÄänenpainetaso LpA mitataan direktiivin 79/113/ETY liitteessä I olevan 7.2 kohdan 1 alakohdan säännösten mukaisesti.Äänenpainetaso LpA on mitattava vähintään kolme kertaa. Jos kaksi saaduista äänenpainearvoista eivät eroa toisistaan enempää kuin 1 dB, lisämittaukset eivät ole tarpeen; muussa tapauksessa mittauksia on jatkettava kunnes saadaan kaksi arvoa, jotka eivät eroa toisistaan yli 1 dB:llä. A-painotettua äänenpainetasoa varten otetaan kahden suurimman korkeintaan 1 dB:llä toisistaan eroavan arvon aritmeettinen keskiarvo.8 TULOSTEN KÄYTTÖ8.1.1 Mittauspisteen neliöllinen keskiarvo8.1.1.1 PuskutraktoritKoska eteenpäinajo ja peruutus ovat kaksi eri käyttötapaa, kummankin liikesuunnan aika ja äänenpainetaso on mitattava. Seuraavaa kaavaa on käytettävä puskutraktorin yhdistetyn jakson samanarvoisen jatkuvan A-painotetun desibeleinä ilmaistun äänenpainetason LpAeq,T laskemiseen:LpAeq,T = 10 lg >NUM>1/>DEN>T1 + T2 [(T1 × 100,1LpAeq,1) + (T2 × 100,1LpAeq,2)]jossaT1 on määritellyllä radalla eteenpäinajoon kuluva aika,T2 on määritellyllä radalla peruutukseen kuluva aikaLpAeq,1 ja LpAeq,2 ovat jaksojen T1 ja T2 aikana määritellyt arvot.8.1.1.2 Kuormaajata) Kahden liikkumistavan yhdistetty tulosKoska eteenpäinajo ja peruutus ovat kaksi eri käyttötapaa, kummankin liikesuunnan aika ja äänenpainetaso on mitattava. Seuraavaa kaavaa on käytettävä kuormaajan yhdistetyn jakson samanarvoisen jatkuvan A-painotetun desibeleinä ilmaistun äänenpainetason LpAeq,T laskemiseen:LpAeq,T = 10 lg >NUM>1/>DEN>T1 + T2 [(T1 × 100,1LpAeq,1) + (T2 × 100,1LpAeq,2)]jossaT1 on määritellyllä radalla eteenpäinajoon kuluva aika,T2 on määritellyllä radalla peruutukseen kuluva aikaLpAeq,1 ja LpAeq,2 ovat jaksojen T1 ja T2 aikana määritellyt arvot.b) Liikkuvan tilan ja staattis-hydraulisen tilan jaksojen yhdistetty tulosSeuraavaa kaavaa käytetään kuormaajan koko yhdistetyn jakson samanarvoisen jatkuvan A-painotetun desibeleinä ilmaistun äänenpainetason LpAeq,T laskemiseen:LpAeq,T = 10 lg [(0,5 × 100,1LpAeq,3) + (0,5 × 100,1LpAeq,4)]jossaLpAeq,3 on määritellyllä radalla liikkeen aikana määritetty arvo,LpAeq,4 on staattis-hydraulisessa tilassa määritetty arvo.8.1.1.3 KaivurikuormaajatSeuraavaa kaavaa käytetään kaivurikuormaajan koko yhdistetyn jakson samanarvoisen jatkuvan A-painotetun desibeleinä ilmaistun äänenpainetason LpAeq,T laskemiseen:LpAeq,T = 10 lg [(0,8 × 100,1LpAeq,kaivuri) + (0,2 × 100,1LpAeq,kuormaaja)]jossaLpAeq,kaivuri on kaivuritilassa määritetty arvo,LpAeq,kuormaaja on kuormaajatilassa määritetty arvo.>VIITTAUS KAAVIOON>>VIITTAUS KAAVIOON>>KAAVION ALKU>Kuva 5: Koneen reitti>KAAVION LOOPU>"


Avis juridique important

|

31995L0030

Komission direktiivi 95/30/EY, annettu 30 päivänä kesäkuuta 1995, työntekijöiden suojelemiseksi vaaroilta, jotka liittyvät biologisille tekijöille altistumiseen työssä annetun neuvoston direktiivin 90/679/ETY (seitsemäs direktiivin 89/391/ETY 16 artiklan 1 kohdassa tarkoitettu erityisdirektiivi) mukauttamisesta tekniseen kehitykseen (ETA:n kannalta merkityksellinen teksti)

Virallinen lehti nro L 155 , 06/07/1995 s. 0041 - 0042

KOMISSION DIREKTIIVI 95/30/EY,annettu 30 päivänä kesäkuuta 1995,työntekijöiden suojelemiseksi vaaroilta, jotka liittyvät biologisille tekijöille altistumiseen työssä annetun neuvoston direktiivin 90/679/ETY (seitsemäs direktiivin 89/391/ETY 16 artiklan 1 kohdassa tarkoitettu erityisdirektiivi) mukauttamisesta tekniseen kehitykseen (ETA:n kannalta merkityksellinen teksti) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annetun neuvoston direktiivin 89/391/ETY (1) ja erityisesti sen 17 artiklan,ottaa huomioon työntekijöiden suojelemisesta vaaroilta, jotka liittyvät biologisille tekijöille altistumiseen työssä 26 päivänä marraskuuta 1990 annetun neuvoston direktiivin 90/679/ETY (seitsemäs direktiivin 89/391/ETY 16 artiklan 1 kohdassa tarkoitettu erityisdirektiivi) (2), sellaisena kuin se on muutettuna direktiivillä 93/88/ETY (3) ja erityisesti sen 19 artiklan,ottaa huomioon työturvallisuuden, työhygienian ja työterveyden neuvoa-antavan komitean lausunnon,sekä katsoo, ettädirektiivissä 90/679/ETY annettuja säännöksiä on pidettävä tärkeänä tekijänä siinä kokonaislähestymistavassa, jonka tarkoituksena on työntekijöiden terveyden turvaaminen työpaikalla,direktiivin 90/679/ETY 2 artiklan d kohdan 2, 3 ja 4 alakohdassa tarkoitettujen määritelmien perusteella laaditun biologisten tekijöiden ensimmäisen luettelon vahvistavan direktiivin 93/88/ETY tavoitteena on yhdenmukaistaa oloja tällä alalla, mutta samalla säilyttää saavutettu edistys,biologisten tekijöiden luettelo ja luokittelu on tutkittava säännöllisesti ja tarkistettava uusimpien tieteellisten tietojen perusteella,olisi erityisen suotavaa, että ne biologiset tekijät, jotka on luokiteltaessa merkitty tähdellä, koska ne eivät tavallisesti tartu ilman välityksellä ja joiden osalta jäsenvaltiot arvioivat tietyistä eristämistoimenpiteistä luopumista erityisolosuhteissa, arvioidaan uudelleen kaikkein viimeisimpien tietojen perusteella ja luokitellaan uudelleen niiden mukauttamiseksi työpaikan todelliseen tilanteeseen riskien osalta, jatässä direktiivissä säädetyt toimenpiteet ovat direktiivin 89/391/ETY 17 artiklassa perustetun komitean lausunnon mukaiset,ON ANTANUT TÄMÄN DIREKTIIVIN:1 artikla 1. Muutetaan direktiivin 90/679/ETY liite III tämän liitteen mukaisesti.2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä marraskuuta 1996.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava komissiolle ne kansalliset säädökset, jotka ne antavat tämän direktiivin soveltamisalalla.3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.4 artikla Tämä direktiivi on osoitettu kaikille jäsenvaltioille.Tehty Brysselissä 30 päivänä kesäkuuta 1995.Komission puolestaPadraig FLYNNKomission jäsen(1) EYVL N:o L 183, 29.6.1989, s. 1(2) EYVL N:o L 374, 31.12.1990, s. 1(3) EYVL N:o L 268, 29.10.1993, s. 71LIITE Muutetaan direktiivin 90/679/ETY liite III seuraavasti.1. Lisätään otsakkeen "VIRUS" alle ryhmä "Retroviridae" seuraavasti:a) luokitellaan uudelleen ryhmästä 3 ryhmään 3 (**) seuraavat tekijät:- Ihmisen immuunikatovirukset- Ihmisen T-solu lymfotrooppiset virukset (HTVL), tyypit 1 ja 2b) Lisätään virus SIV ja luokitellaan se ryhmään 3 (**)c) Siirretään sanan Retroviridae yhteyteen merkitty alaviite (h) kirjainlyhenteen SIV yhteyteen2. Korvataan virusluetteloa seuraavan alaviitteen (h) sanamuoto seuraavasti:- "Tällä hetkellä ei ole olemassa mitään todisteita muiden apinoista peräisin olevien retroviruksien ihmisille aiheuttamista sairauksista. Suositellaan varotoimenpiteenä tason 3 eristämistoimenpiteitä työskenneltäessä altistuneena näille retroviruksille."3. Luokitellaan uudelleen ryhmästä 3 ryhmään 3 (**) otsakkeen "LOISET" alle seuraavat tekijät:- Echinococcus granulosus- Echinococcus multilocularis- Echinococcus vogeli- Leishmania brasiliensis- Leishmania donovani- Plasmodium falciparum- Taenia solium- Trypanosoma brucei rhodesiense4. Lisätään otsakkeen "LOISET" alla olevan luettelon loppuun seuraava viittaus:"(**) Katso alustavien huomautusten kohta 8."5. Lisätään seuraavat tekijät ja luokitellaan ne ryhmään 2:- otsakkeen "BAKTEERIT" alla olevaan luetteloon:"Streptococcus suis"- otsakkeen "LOISET" alla olevaan luetteloon:"Cyclospora cayetanensis".


Avis juridique important

|

31990L0426

Neuvoston direktiivi 90/426/ETY, annettu 26 päivänä kesäkuuta 1990, eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta

Virallinen lehti nro L 224 , 18/08/1990 s. 0042 - 0054 Suomenk. erityispainos Alue 3 Nide 33 s. 0159  Ruotsink. erityispainos Alue 3 Nide 33 s. 0159

NEUVOSTON DIREKTIIVI,annettu 26 päivänä kesäkuuta 1990,eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 90/426/ETY EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 43 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettähevoseläimet elävinä eläiminä sisältyvät perustamissopimuksen liitteessä II olevaan tuoteluetteloon,hevoseläinten tuotannon järkiperäisen kehityksen varmistamiseksi ja siten tämän alan tuottavuuden lisäämiseksi on määrättävä yhteisön tasolla hevosten liikkuvuudesta jäsenvaltioiden välillä,hevoseläinten, erityisesti hevosten kasvatus kuuluu yleisesti maatalouden alan toimintaan; se on tulonlähde osalle maatalousväestöstä,on tarpeen poistaa jäsenvaltioiden terveysvaatimusten eroavuudet yhteisön sisäisen hevoseläinten kaupan edistämiseksi,yhteisön sisäisen kaupan yhdenmukaisen kehityksen edistämiseksi olisi säädettävä yhteisön järjestelmästä, jolla ohjataan tuontia kolmansista maista,sellaisten rekisteröityjen hevoseläinten, joiden mukana on tunnistusasiakirja, siirtämisen edellytyksiä kansallisella alueella olisi myös säädettävä,jotta hevoseläimillä voidaan käydä kauppaa, niiden on täytettävä tietyt terveysvaatimukset tarttuvien tautien leviämisen välttämiseksi; vaikuttaa erityisen sopivalta säätää rajoittavien toimenpiteiden mahdollisesta alueellistamisesta,samasta syystä on tarpeen säätää kuljetuksen edellytyksistä,näiden vaatimusten täyttämisen varmistamiseksi on säädettävä virkaeläinlääkärin antamasta terveystodistuksesta, joka seuraa hevoseläinten mukana niiden määräpaikkaan saakka,määrävaltiona olevan jäsenvaltion suorittamien tarkastusten järjestämisestä ja seurannasta sekä täytäntöön pantavista suojatoimenpiteistä olisi säädettävä eläinlääkärintarkastuksista yhteisön sisäisessä elävien eläinten kaupassa sisämarkkinoiden toteuttamista varten annettavissa määräyksissä,on tarpeen säätää komission mahdollisuudesta suorittaa tarkastuksia; nämä tarkastukset suoritetaan yhteistyössä toimivaltaisten kansallisten viranomaisten kanssa,yhteisön tuontiin kolmansista maista sovellettavien säännösten määrittely edellyttää, että laaditaan luettelo kolmansista maista tai kolmansien maiden osista, joista hevoseläimiä voidaan tuoda,näiden maiden valinnan on perustuttava yleisluontoisiin perusteisiin, kuten kotieläinten tautitilanteeseen, eläinlääkintähallinnon organisaatioon ja valtuuksiin sekä voimassa oleviin terveysmääräyksiin,hevoseläinten tuontia ei myöskään olisi sallittava sellaisista maista, joissa esiintyy uhkana yhteisön kotieläimille olevia tarttuvia eläintauteja tai tartuntatauteja, tai jotka ovat olleet tällaisesta tartunnasta vapaita liian lyhyen ajan; nämä samat seikat koskevat myös tuontia sellaisista kolmansista maista, joissa suoritetaan rokotuksia tällaisia tauteja vastaan,yleisiä vaatimuksia, joita sovelletaan tuontiin kolmansista maista, on täydennettävä kunkin maan tautitilanteen perusteella laadituilla erityisillä vaatimuksilla; perusteiden tekninen luonne ja vaihtelevuus, joista nämä erityiset edellytykset riippuvat, edellyttävät, että niiden määrittelemisessä sovelletaan yhteisön joustavaa ja nopeaa menettelyä, jossa komissio ja jäsenvaltiot toimivat tiiviissä yhteistyössä,yhteisen vakiomallisen todistuksen esittäminen hevoseläimiä tuotaessa on tehokas keino varmistaa yhteisön määräysten soveltaminen; tällaiset määräykset saattavat sisältää erityissäännöksiä, jotka saattavat vaihdella kyseessä olevan kolmannen maan mukaan, ja tämä on otettava huomioon laadittaessa vakiomalleja todistuksia varten,yhteisön eläinlääkintäasiantuntijoiden olisi vastattava tämän direktiivin vaatimusten noudattamisen varmistamisesta erityisesti kolmansissa maissa,maahantuonnin yhteydessä suoritettavien tarkastusten on katettava hevoseläinten alkuperä ja terveydentila,maahantuonnin yhteydessä suoritettaviin tarkastuksiin sovellettavat yleiset määräykset on tehtävä yleisesti,kaikilla jäsenvaltioilla on oltava oikeus kieltää tuonti kolmannesta maasta välittömästi, kun tällainen tuonti saattaisi olla vaarallista eläinten terveydelle; tällaisessa tapauksessa jäsenvaltioiden suhtautumisen yhteensovittaminen kyseiseen kolmanteen maahan nähden on varmistettava viipymättä, tämän estämättä mahdollisia muutoksia niiden maiden luettelossa, joilla on oikeus harjoittaa vientiä yhteisöön,tämän direktiivin säännökset olisi tarkastettava sisämarkkinoiden toteuttamisen yhteydessä, jaon säädettävä komission ja jäsenvaltioiden välisen tiiviin ja tehokkaan yhteistyön aikaansaamisesta pysyvässä eläinlääkintäkomiteassa,ON ANTANUT TÄMÄN DIREKTIIVIN:I LUKUYleiset säännökset1 artikla Tässä direktiivissä määritellään eläinten terveyttä koskevat vaatimukset elävien hevoseläinten liikkuvuuden jäsenvaltioiden välillä ja hevoseläinten kolmansista maista tapahtuvan tuonnin osalta.2 artikla Tässä direktiivissä tarkoitetaan:a) 'tilalla` maatalouslaitosta tai valmennustallia, tallia tai yleisesti ottaen tiloja, joissa tavallisesti pidetään tai kasvatetaan hevoseläimiä mitä tahansa käyttöä varten,b) 'hevoseläimillä` villejä tai kesytettyjä hevosen- (seeprat mukaan lukien) tai aasinsukuisiin eläimiin kuuluvia eläimiä tai näiden lajien risteytysten jälkeläisiä,c) 'rekisteröidyillä hevoseläimillä` direktiivissä 90/427/ETY(4) määritellyllä tavalla rekisteröityjä hevoseläimiä, jotka tunnistetaan hevoskasvatusviranomaisen tai muun eläimen alkuperämaan toimivaltaisen viranomaisen, joka hoitaa kyseisen eläinrodun kantakirjaa tai rekisteriä, taikka kansainvälisen kilpailu- tai urheiluhevosia hallinnoivan yhdistyksen tai organisaation antaman tunnistusasiakirjan avulla,d) 'teurastettaviksi tarkoitetuilla hevoseläimillä` hevoseläimiä, jotka on tarkoitettu kuljetettaviksi joko suoraan tai markkinapaikan tai hyväksytyn keräilykeskuksen kautta teurastamoon teurastettaviksi,e) 'jalostukseen ja tuotantoon tarkoitetuilla hevoseläimillä` muita kuin c ja d alakohdassa tarkoitettuja hevoseläimiä,f) 'afrikkalaisesta hevosrutosta vapaalla jäsenvaltiolla tai kolmannella maalla` jäsenvaltiota tai kolmatta maata, jossa ei ole ollut kliinisiä, serologisia (rokottamattomissa hevoseläimissä) tai epidemiologisia afrikkalaisen hevosruton merkkejä kyseessä olevalla alueella kahden edeltävän vuoden aikana ja joissa ei ole suoritettu rokotuksia tätä tautia vastaan 12 edellisen kuukauden aikana,g) 'ilmoituspakon alaisilla taudeilla` liitteessä A lueteltuja tauteja,h) 'virkaeläinlääkärillä` jäsenvaltion tai kolmannen maan toimivaltaisen keskusviranomaisen nimeämää eläinlääkäriä,i) 'tilapäisellä pääsyllä` kolmannesta maasta peräisin olevan ja yhteisön alueelle enintään 90 päivän ajaksi päästetyn rekisteröidyn eläimen asemaa, josta komissio määrää 24 artiklassa säädetyn menettelyn mukaisesti alkuperämaan tautitilanteesta riippuen.II LUKU Hevoseläinten siirtämistä koskevat säännöt 3 artikla Jäsenvaltiot saavat sallia rekisteröityjen hevosten liikkuvuuden alueellaan tai hevoseläinten lähettämisen toiseen jäsenvaltioon vain, jos ne täyttävät 4 ja 5 artiklassa säädetyt edellytykset.Määrävaltiona olevan jäsenvaltion toimivaltaiset viranomaiset voivat kuitenkin myöntää yleisen tai rajoitetun poikkeuksen jos kyseessä on sellaisten hevosten siirtäminen:- joilla ratsastetaan tai joita kuljetetaan urheilu- tai virkistystarkoituksissa yhteisön sisäisten rajojen läheisyydessä sijaitsevia teitä pitkin,- jotka osallistuvat kulttuuritapahtumiin tai vastaaviin tapahtumiin tai valtuutettujen paikallisten laitosten järjestämiin tapahtumiin yhteisön sisäisten rajojen lähellä,- jotka on tarkoitettu väliaikaisesti ainoastaan laiduntamaan tai tekemään työtä yhteisön sisäisten rajojen läheisyydessä.Jäsenvaltioiden, jotka käyttävät tällaista oikeutta, on ilmoitettava myönnettyjen poikkeuksien sisällöstä komissiolle.4 artikla 1 Hevoseläimissä ei saa tarkastettaessa näkyä taudin kliinisiä merkkejä. Tarkastus on suoritettava 48 tunnin kuluessa ennen niiden laivausta tai lastausta. Kun kyseessä ovat rekisteröidyt hevoseläimet, tämä tarkastus vaaditaan kuitenkin, vain yhteisön sisäistä kauppaa varten, edellä sanotun kuitenkaan rajoittamatta 6 artiklan soveltamista.2 Virkaeläinlääkärin on tarkastuksen yhteydessä varmistuttava siitä, ettei ole syytä - erityisesti omistajan tai kasvattajan ilmoitusten perusteella - olettaa hevoseläinten olleen yhteydessä tarttuvasta taudista tai tartuntataudista kärsiviin hevoseläimiin 15 tutkimusta välittömästi edeltävän päivän aikana, sanotun kuitenkaan rajoittamatta 5 kohdan soveltamista pakollisesti ilmoitettaviin tauteihin.3 Hevoseläimet eivät saa olla jäsenvaltion tarttuvan taudin hävittämisohjelmassa teurastettaviksi tarkoitettuja.4 Hevoseläimet on voitava tunnistaa seuraavasti:i) rekisteröityjen hevosten ollessa kyseessä, direktiivissä 90/427/ETY(5) säädetyn tunnistusasiakirjan avulla, jossa on todistettava erityisesti, että 5 artiklan 5 ja 6 kohtaa on noudatettu. Virkaeläinlääkärin on keskeytettävä tämän asiakirjan voimassaolo 5 kohdassa tai 5 artiklassa säädettyjen kieltojen ajaksi. Asiakirja olisi palautettava rekisteröidyn hevosen teurastuksen jälkeen sen myöntäneelle viranomaiselle. Komissio antaa säännökset tämän kohdan täytäntöönpanosta 24 artiklassa säädettyä menettelyä noudattaen,ii) jalostukseen ja tuotantoon tarkoitettujen hevosten tunnistus tapahtuu komission 24 artiklassa säädettyä menettelyä noudattaen vahvistamalla menetelmällä.Ennen tämän menetelmän käyttöönottoa sovelletaan edelleen virallisesti hyväksyttyjä kansallisia tunnistusmenetelmiä edellyttäen, että niistä ilmoitetaan komissiolle ja muille jäsenvaltioille kolmen kuukauden kuluessa tämän direktiivin antamisajankohdasta.5 Jäljempänä 5 artiklassa säädettyjen vaatimusten lisäksi hevoseläimet eivät saa olla peräisin tilalta, joka on ollut jonkin seuraavan kieltomääräyksen alainen:a) jos kaikkia taudille alttiiseen lajiin kuuluvia tilalla olevia eläimiä ei ole teurastettu tai tapettu, alkuperätilaa koskevan kiellon on oltava kestoltaan vähintään:- kuusi kuukautta, kun kyseessä ovat hevoseläimet, joiden epäillään saaneen astumataudin, alkaen viimeisestä todellisesta tai mahdollisesta kosketusajankohdasta sairaaseen eläimeen. Kun kyseessä on ori, kielto on kuitenkin voimassa, kunnes eläin kuohitaan,- kuusi kuukautta, kun kyseessä on räkätauti tai hevosen tarttuva aivo-selkäydintulehdus, alkaen siitä päivästä, kun kyseisestä taudista kärsivät hevoseläimet on poistettu,- siihen saakka, jolloin tartunnan saaneiden eläinten teurastuksen jälkeen jäljellä olevien eläinten reaktio kahteen kolmen kuukauden välein suoritettuun Cogginsin kokeeseen on negatiivinen, kun kyseessä on näivetystauti,- kuusi kuukautta, kun kyseessä on vesicular stomatitis -tartunta- yksi kuukausi viimeisestä todetusta tapauksesta, kun kyseessä on raivotauti,- 15 päivää viimeisestä todetusta tapauksesta, kun kyseessä on pernarutto,b) jos kaikki taudille alttiiseen lajiin kuuluvat tilalla olevat eläimet on teurastettu ja tilat desinfioitu, kiellon on oltava kestoltaan 30 päivää eläinten hävittämispäivästä ja tilojen desinfiointipäivästä alkaen, lukuun ottamatta pernaruttoa, jolloin kiellon kesto on 15 päivää.Toimivaltaiset viranomaiset voivat poiketa näistä kieltotoimenpiteistä hippodromien ja kilparatojen osalta, ja niiden on ilmoitettava myönnettyjen poikkeusten laadusta komissiolle.6 Kun jäsenvaltio laatii tai on laatinut vapaaehtoisen tai pakollisen torjuntaohjelman jotakin sellaista tautia varten, jolle hevoseläimet ovat alttiita, se voi saattaa ohjelman komission hyväksyttäväksi kuuden kuukauden kuluessa tämän direktiivin tiedoksiannosta esittäen siinä erityisesti:- tautitilanteen alueellaan,- ohjelman perusteet ottaen huomioon taudin merkityksen ja ohjelman kulut suhteessa siitä saatavaan hyötyyn,- maantieteellisen alueen, jossa ohjelma pannaan täytäntöön,- laitoksiin sovellettavat luokitukset, vaatimukset, jotka kunkin lajin on saavutettava ja käytettävät koemenettelyt,- ohjelman valvontamenettelyt,- toimenpiteet, jotka toteutetaan, jos tila jostakin syystä menettää asemansa,- toimenpiteet, jotka toteutetaan, jos ohjelman määräysten mukaisesti suoritettujen kokeiden tulokset ovat positiivisia,- kyseisen jäsenvaltion alueella käytävän kaupan ja yhteisön sisäisen kaupan välisen suhteen syrjimättömän luonteen.Komissio tutkii jäsenvaltioiden esittämät ohjelmat. Se hyväksyy tarvittaessa ohjelmat 24 artiklassa säädettyä menettelyä noudattaen. Muut yleiset tai erityiset lisätakeet, joita saatetaan tarvita yhteisön sisäisessä kaupassa, voidaan määritellä samaa menettelyä noudattaen. Tällaiset takeet eivät saa ylittää jäsenvaltion omalla alueellaan vaatimia takuita.Jäsenvaltioiden esittämiä ohjelmia voidaan muuttaa tai täydentää 25 artiklassa säädettyä menettelyä noudattaen. Jo hyväksyttyjä ohjelmia tai toisen alakohdan mukaisesti määriteltyjä takeita voidaan muuttaa tai täydentää samaa menettelyä noudattaen.5 artikla 1 Jäsenvaltiot, jotka eivät ole 2 artiklan f kohdassa tarkoitetulla tavalla vapaat afrikkalaisesta hevosrutosta, voivat lähettää hevoseläimiä alueensa siitä osasta, jota pidetään tämän artiklan 2 kohdan tarkoittamana esiintymisalueena, ainoastaan tämän artiklan 3 kohdassa säädetyillä ehdoilla.2 a) Jäsenvaltion alueen osaa pidetään afrikkalaisen hevosruton esiintymisalueena, jos:- kliiniset, serologiset (rokottamattomissa eläimissä) tai epidemiologiset tulokset ovat osoittaneet, että afrikkalaista hevosruttoa on esiintynyt kahden edellisen vuoden aikana,- on suoritettu rokotuksia afrikkalaista hevosruttoa vastaan 12 edellisen kuukauden aikana.b) Sen alueen osan, jota pidetään afrikkalaisen hevosruton esiintymisalueena, on oltava vähintään:- tartuntakeskuksen ympärillä vähintään 100 kilometrin säteellä oleva suojavyöhyke,- valvontavyöhyke, joka ulottuu vähintään 50 kilometriä suojavyöhykkeen ulkopuolelle ja jolla ei ole suoritettu rokotuksia 12 edeltävän kuukauden aikana.c) Edellä b kohdassa tarkoitettujen vyöhykkeiden on oltava selvästi rajattuja ottaen huomioon kyseiseen epitsoottiseen eläintautiin liittyvät maantieteelliset, ekologiset ja epitsoottiset seikat.d) Kaikki suojavyöhykkeellä olevat rokotetut hevoseläimet on rekisteröitävä ja yksilöitävä rokotusajankohtana selkeällä, kestävällä tunnistettavalla merkillä 24 artiklassa säädettyä menettelyä noudattaen.Tunnistusasiakirjassa tai terveystodistuksessa on viitattava selvästi tällaiseen rokotukseen.e) Hevoseläinten ja niiden siirtämisen b kohdassa tarkoitetulla vyöhykkeillä on oltava asianmukaisen eläinlääkinnällisessä valvonnassa toimivaltaisen keskusviranomaisen vastuulla. Ainoastaan 3 kohdassa säädetyt vaatimukset täyttävät hevoseläimet voidaan viedä pois b alakohdassa tarkoitetuilta vyöhykkeiltä.3 Jäsenvaltio voi lähettää 2 kohdan b alakohdassa tarkoitetulta alueelta vain seuraavat vaatimukset täyttäviä hevoseläimiä:a) ne on lähetettävä tartuntaa levittävien hyönteisten vaikutus huomioon ottaen vain tiettyinä aikoina vuodesta, jotka määritellään 25 artiklassa säädettyä menettelyä noudattaen,b) niissä ei saa näkyä afrikkalaisen hevosruton kliinisiä oireita 4 artiklan 1 kohdassa tarkoitetun tutkimuksen suorittamispäivänä,c) - jos niitä ei ole rokotettu afrikkalaista hevosruttoa vastaan, niille on ollut suoritettava kahdesti liitteessä D kuvattu komplementin sitoutumistesti afrikkalaisen hevosruton varalta, johon niiden on reagoitava negatiivisesti siten, että kokeiden väli on 21 30 päivää, ja jälkimmäinen koe on täytynyt suorittaa 10 päivän kuluessa ennen lähettämistä,- jos ne on rokotettu, rokotusta ei ole saanut suorittaa kahden edellisen kuukauden aikana ja niille on ollut suoritettava liitteessä D kuvattu sitoutumistesti edellä mainituin välein niin, ettei ole kirjattu vasta-aineen määrän kasvua. Komissio voi eläinlääkintäalan tiedekomitean lausunnon saatuaan hyväksyä muitakin valvontamenetelmiä 24 artiklassa säädettyä menettelyä noudattaen,d) niitä on ollut säilytettävä karanteeniasemalla vähintään 40 päivän ajan ennen lähettämistä,e) niitä on ollut suojeltava tartuntaa levittäviltä hyönteisiltä karanteenijakson aikana ja karanteeniasemalta lähetyspaikalle kuljettamisen aikana.4 Komissio määrää 25 artiklassa säädettyä menettelyä noudattaen taudin esiintymisalueen rajat 1 kohdan b alakohdan mukaisesti ennen 1 päivää marraskuuta 1990 siirtymän perusteella ja ennen yhteisön toimenpiteiden käyttöön ottoa, joilla yhdenmukaistetaan afrikkalaisen hevosruton valvomissääntöjä ja vastustamistoimenpiteitä, joista neuvosto päättää määräenemmistöllä komission ehdotuksesta ennen 1 päivää heinäkuuta 1991.5 Komissio voi 25 artiklassa säädettyä menettelyä noudattaen muuttaa epidemiologisten seikkojen perusteella 4 kohdan mukaisesti tehtyä päätöstä.6 Neuvosto tarkastelee määräenemmistöllä komission ehdotuksesta, joka perustuu saadusta kokemuksesta tehtyyn kertomukseen, tarvittaessa uudestaan tätä artiklaa kahden vuoden kuluessa.6 artikla Jäsenvaltiot, jotka panevat täytäntöön 4 artiklan 5 kohdassa säädettyjä takeita vastaavat takeet antavan vaihtoehtoisen valvontajärjestelmän hevoseläinten ja rekisteröityjen hevoseläinten siirtämisestä niiden alueella erityisesti tunnistusasiakirjan avulla, voivat vastavuoroisesti myöntää toisilleen poikkeuksia 4 artiklan 1 kohdan toisen virkkeen ja 8 artiklan 1 kohdan toisen luetelmakohdan säännöksistä.Niiden on ilmoitettava tästä komissiolle.7 artikla 1 Hevoseläimet on kuljetettava mahdollisimman pian alkuperätilalta joko suoraan tai direktiivin 64/432/ETY 3 artiklan 6 kohdassa määritellyn hyväksytyn markkinapaikan tai keräilykeskuksen kautta määräpaikkaan ajoneuvoissa tai konteissa, jotka on puhdistettu säännöllisesti ja desinfioitu desinfiointiaineella lähettävän jäsenvaltion vahvistamin säännöllisin määräajoin. Ajoneuvojen on oltava siten suunniteltuja, ettei hevoseläinten lantaa, kuivikkeita tai rehua pääse leviämään ajoneuvosta kuljetuksen aikana. Kuljetus on suoritettava siten, että hevoseläinten terveyttä ja hyvinvointia voidaan suojella tehokkaasti.2 Määrävaltiona oleva jäsenvaltio voi myöntää yleisen tai rajoitetun poikkeuksen joistakin 4 artiklan 5 kohdan vaatimuksista sellaisen eläimen osalta, jonka mukana on erityinen merkintä, joka osoittaa sen olevan tarkoitettu teurastettavaksi edellyttäen, että terveystodistuksessa mainitaan tämä poikkeus.Jos tällainen poikkeus myönnetään, on teurastettaviksi tarkoitetut hevoseläimet kuljetettava suoraan määrättyyn teurastamoon ja teurastettava viiden päivän kuluessa niiden teurastamoon tuomisesta.3 Virkaeläinlääkärin on merkittävä rekisteriin teurastetun eläimen tunnistusnumero tai tunnistusasiakirjan numero ja toimitettava lähetyspaikan toimivaltaiselle viranomaiselle tämän pyynnöstä todistus siitä, että eläin on teurastettu.8 artikla 1 Jäsenvaltioiden on huolehdittava siitä, että:- tiloilta pois vietävien rekisteröityjen hevoseläinten mukana on 4 artiklan 4 kohdassa säädetty tunnistusasiakirja sekä - jos ne on tarkoitettu yhteisön sisäiseen kauppaan - liitteessä B määrätty todistus,- jalostusta, tuotantoa tai teurastusta varten tarkoitettujen hevoseläinten mukana on oltava niiden kuljetuksen aikana tämän direktiivin liitteen C mukainen terveystodistus.Todistus tai, tunnistusasiakirjan ollessa kyseessä, lomake jossa on yksityiskohtaiset tiedot terveydestä, on, tämän kuitenkaan rajoittamatta 6 artiklan soveltamista, laadittava hevosten lastausta edeltävien 48 tunnin aikana tai muussa tapauksessa viimeistään viimeisenä sitä edeltävänä työpäivänä ainakin yhdellä lähettävän ja määräpaikkana olevan jäsenvaltion virallisista kielistä. Tämän todistuksen voimassaoloaika on 10 päivää. Todistus on laadittava yhdelle liuskalle.2 Muiden kuin rekisteröityjen hevoseläinten tuonnissa voidaan käyttää yhtä terveystodistusta lähetystä kohti, 1 kohdan toisessa luetelmakohdassa tarkoitetun yksittäisen todistuksen sijasta.9 artikla Neuvosto antaa yhteisön sisäiseen hevoseläinten kauppaan sovellettavia tarkastuksia ja suojatoimenpiteitä koskevat määräykset päätöksensä perusteella, joka koskee yhteisön sisäiseen elävien eläinten kauppaan sisäisten markkinoiden toteuttamiseksi sovellettavia eläinlääkärintarkastuksia.10 artikla Komission eläinlääkintäasiantuntijat voivat tarpeen mukaan tämän direktiivin yhtenäisen soveltamisen varmistamiseksi ja yhteistyössä toimivaltaisten kansallisten viranomaisten kanssa suorittaa tarkastuksia kyseessä olevassa paikassa. Komissio ilmoittaa jäsenvaltioille tällaisten tarkastusten tuloksista.Jäsenvaltioiden, joiden alueella tutkimus suoritetaan, on annettava asiantuntijoille kaikkea heidän tehtävänsä suorittamisessa tarvittavaa apua.Yleiset säännökset tämän artiklan täytäntöönpanosta annetaan 24 artiklassa säädettyä menettelyä noudattaen.III LUKU Kolmansista maista tapahtuvaa tuontia koskevat määräykset 11 artikla 1 Yhteisöön tuotujen hevoseläinten on täytettävä 12 16 artiklassa säädetyt edellytykset.2 Siihen asti kunnes 12 16 artiklan täytäntöön panemiseksi annetut päätökset tulevat voimaan, jäsenvaltioiden on sovellettava hevoseläinten tuontiin kolmansista maista ainakin II luvun soveltamista vastaavia vaatimuksia.12 artikla 1 Maahantuotavien hevoseläinten on oltava peräisin sellaisesta kolmannesta maasta tai kolmannen maan osasta, joka on mainittu direktiivin 72/462/ETY 3 artiklan mukaisesti laadittuun luetteloon lisättävässä erilliseen sarakkeeseen kuuluvassa luettelossa.2 Direktiivin 72/462/ETY 3 artiklassa säädetyn luettelon kolmansista maista tai kolmansien maiden osista laatimista, muuttamista ja julkaisemista koskevia menettelyjä ja perusteita sovelletaan hevoseläinten tuontia koskevaan listaan.13 artikla 1 Hevoseläinten on oltava peräisin kolmansista maista, jotka:a) ovat vapaita afrikkalaisesta hevosrutosta,b) ovat olleet vapaita Venezuelan equine encephalomyelitis -tartunnasta (VEE) kahden vuoden ajan,c) ovat olleet vapaita astumataudista ja räkätaudista kuuden kuukauden ajan.2 Komissio voi 24 artiklassa säädetyn menettelyn mukaisesti:a) päättää, että 1 kohdan säännöksiä sovelletaan vain osaan kolmannen maan alueesta.Niissä tapauksissa, joissa afrikkalaista hevosruttoa koskevia vaatimuksia sovelletaan alueellisesti, on ainakin noudatettava 5 artiklan 2 ja 3 kohdassa säädettyjä toimenpiteitä,b) vaatia lisätakeita yhteisölle vieraiden tautien osalta.14 artikla Hevoseläinten on ennen sitä päivää, jona ne lastataan määrävaltiona olevaan jäsenvaltioon kuljettamista varten, oltava ollut keskeytyksettä 15 artiklaa noudattaen tehtävissä päätöksissä määrättävän ajan kolmannen maan alueella tai alueen osassa taikka, jos määräyksiä sovelletaan alueellisesti, 13 artiklan 2 kohdan a alakohdan mukaisesti määritellyssä alueen osassa.Niiden on oltava peräisin eläinlääkinnälliseen valvontaan asetetulta tilalta.15 artikla Hevoseläinten tuonti kolmannen maan alueelta tai sen 13 artiklan 2 kohdan a alakohdan mukaisesti määritellystä, 12 artiklan 1 kohdan mukaisesti laaditussa luettelossa mainitusta osasta, on sallittua vain, jos hevoseläimet 13 artiklassa olevien vaatimusten lisäksi:a) ovat 24 artiklassa säädetyn menettelyn mukaisesti hyväksyttyjen hevoseläinten tuontia kyseisestä maasta koskevien terveysvaatimusten mukaisia kyseessä oleva laji ja hevoseläinten ryhmittely huomioon ottaen.Edellä 4 ja 5 artiklassa säädetyt vaatimukset ovat vertailuperusteena terveysvaatimusten määräämiselle 1 kohdan mukaisesti jab) hevoseläinten on täytettävä seuraavat vaatimukset, kun kolmas maa ei ole ollut vapaa vesicular stomatitis -tartunnasta tai virusarteriitista vähintään kuuden kuukauden ajan:i) niiden on oltava peräisin tilalta, joka on ollut vapaa vesicular stomatitis -tartunnasta vähintään kuuden kuukauden ajan ja niiden on täytynyt reagoida negatiivisesti ennen lähettämistä suoritettuun serologiseen kokeeseen,ii) kun kyseessä on virusarteriitti, on urospuolisten hevoseläinten täytynyt reagoida negatiivisesti serologiseen kokeeseen tai viruksen eristämiskokeeseen tai muuhun 24 artiklassa säädetyn menettelyn mukaisesti hyväksyttyyn kokeeseen, joka takaisi että eläin on viruksesta vapaa, sanotun kuitenkaan rajoittamatta 19 artiklan soveltamista.Komissio voi 24 artiklassa säädettyä menettelyä noudattaen eläinlääkintäalan tiedekomitean lausunnon saatuaan määritellä urospuolisten hevoseläinten ryhmät, joihin tätä vaatimusta sovelletaan.16 artikla 1 Hevoseläimet on voitava tunnistaa 4 artiklan 4 kohdan mukaisesti ja niiden mukana on oltava viejämaana olevan kolmannen maan virkaeläinlääkärin antama todistus. Tämä todistus/tämän todistuksen on:a) annettava eläinten lastauspäivänä määräpaikkana olevaan jäsenvaltioon lähettämistä varten tai, kun kyseessä ovat rekisteröidyt hevoset, viimeisenä työpäivänä ennen laivausta,b) laadittava ainakin yhdellä määrävaltiona olevan jäsenvaltion virallisella kielellä ja yhdellä sen jäsenvaltion virallisista kielistä, jossa tuontitarkastus suoritetaan,c) oltava eläinten mukana alkuperäiskappaleena,d) todistettava, että eläimet täyttävät tämän direktiivin ja tämän direktiivin perusteella säädetyt vaatimukset kolmansista maista tulevan tuonnin osalta,e) oltava laadittu yhdelle liuskalle,f) oltava osoitettu yhdelle vastaanottajalle tai, kun kyse on teurastettaviksi tarkoitetuista eläimistä, yhdestä lähetyksestä edellyttäen, että eläimet on merkitty oikein.Jäsenvaltioiden on ilmoitettava komissiolle tämän mahdollisuuden käytöstä.2 Todistus on laadittava 24 artiklassa säädettyä menettelyä noudattaen vahvistetun mallin mukaiselle lomakkeelle.17 artikla Jäsenvaltioiden ja komission eläinlääkintäasiantuntijat suorittavat tarkastuksia paikalla sen todentamiseksi, noudatetaanko tämän direktiivin ja erityisesti 12 artiklan 2 kohdan säännöksiä käytännössä.Jos tämän artiklan mukaisesti suoritetuissa tarkastuksissa tulee esiin vakavia tosiasioita hyväksyttyä tilaa vastaan, komissio ilmoittaa tästä välittömästi jäsenvaltioille ja tekee heti päätöksen, jolla hyväksyminen keskeytetään. Lopullinen päätös tehdään 25 artiklassa säädettyä menettelyä noudattaen.Komissio nimeää jäsenvaltioiden ehdotuksesta jäsenvaltioiden asiantuntijat, joille nämä tarkastukset uskotaan.Tarkastukset tehdään yhteisön nimissä ja se vastaa kaikista tästä aiheutuvista kuluista.Yksityiskohtaiset säännökset näiden tarkastusten taajuudesta ja täytäntöönpanosta annetaan 24 artiklassa säädettyä menettelyä noudattaen.18 artikla 1 Teurastettaviksi tarkoitetut hevoseläimet on vietävä joko suoraan taikka markkinapaikan tai keräilykeskuksen kautta teurastamoon välittömästi niiden saavuttua määrävaltiona olevaan jäsenvaltioon ja ne on teurastettava 15 artiklan mukaisesti tehtävissä päätöksissä vahvistettavan määräajan kuluessa terveysvaatimusten mukaisesti.2 Jollei 24 artiklassa säädetyn menettelyn mukaisesti mahdollisesti hyväksytyissä erityisissä edellytyksissä toisin määrätä, määräpaikkana olevan jäsenvaltion toimivaltainen viranomainen voi terveyssyistä määrätä, mihin teurastamoon tällaiset hevoseläimet on vietävä.19 artikla Noudattaen 24 artiklassa säädettyä menettelyä komissio:i) voi päättää, että kolmannesta maasta tai kolmannen maan osasta tuleva tuonti rajoitetaan tiettyihin lajeihin tai ryhmiin,ii) määrää, sen estämättä mitä 15 artiklassa säädetään, erityiset edellytykset rekisteröityjen hevoseläinten tai erityistarkoituksiin tarkoitettujen hevoseläinten väliaikaista yhteisön alueelle tuomista varten tai niiden takaisin yhteisön alueelle tuomista varten tilapäisen poisviennin jälkeen,iii) päättää edellytyksistä tilapäisen maahantuloluvan muuttamiseksi.20 artikla 1 Neuvosto vahvistaa 31 päivään joulukuuta 1990 mennessä yleiset menettelytapasäännökset, joita sovelletaan kolmansissa maissa suoritettavissa tarkastuksissa tai kolmansista maista tuotujen hevoseläinten tarkastuksissa.Kansalliset määräykset ovat voimassa perustamissopimuksen yleisten määräysten mukaisesti ennen ensimmäisessä alakohdassa tarkoitetun päätöksen täytäntöönpanoa.2 Hevoseläimiä ei saa tuoda maahan, jos 1 kohdassa määrätyissä tuontitarkastuksissa havaitaan, että:- hevoseläimet eivät ole peräisin kolmannesta maasta tai kolmannen maan 13 artiklan 2 kohdan a alakohdan mukaisesti määritellystä 12 artiklan 1 kohdan mukaisesti laaditussa luettelossa mainitusta osasta,- hevoseläimet ovat saaneet tartunnan tai sairastuneet tai niiden epäillään sairastuneen tartuntatautiin tai saaneen tartunnan,- viejämaana oleva kolmas maa ei ole noudattanut tässä direktiivissä säädettyjä edellytyksiä,- eläinten mukana oleva todistus ei ole 17 artiklassa määrättyjen ehtojen mukainen,- hevoseläimiä on hoidettu yhteisön säännöstön mukaan kielletyillä aineilla.3 Määrävaltiona olevan jäsenvaltion toimivaltainen viranomainen voi eläinten terveyttä koskevien vaatimusten perusteella tai kun takaisinlähetyslupaa ei ole annettu eläimille, joiden maahantulo on 1 kohdan mukaisesti kielletty, määrätä mihin teurastamoon hevoseläimet on vietävä, edellä sanotun kuitenkaan rajoittamatta 24 artiklassa säädetyn menettelyn mukaisesti mahdollisesti hyväksyttyjen erityisten edellytysten soveltamista.21 artikla 1 Jos tartuntatauti tai tarttuva eläintauti, joka vaarantaa jonkin jäsenvaltion kotieläinten terveyden, puhkeaa tai leviää kolmannessa maassa tai jos jokin muu eläinten terveyttä koskeva seikka tekee sen perustelluksi, asianomaisten jäsenvaltioiden on kiellettävä tässä direktiivissä säädettäviin eläinlajeihin kuuluvien eläinten maahantuonti joko suoraan tai epäsuorasti toisen jäsenvaltion kautta joko kolmannesta maasta tai sen alueen osasta, edellä sanotun kuitenkaan rajoittamatta 13 artiklan soveltamista.2 Toimenpiteet, joihin jäsenvaltiot ovat 1 kohdan mukaisesti toteuttaneet samoin kuin ilmoitus tällaisten toimenpiteiden kumoamisesta on perusteluineen viipymättä saatettava toisten jäsenvaltioiden ja komission tietoon.Pysyvä eläinlääkintäkomitea kokoontuu mahdollisimman pian ensimmäisessä alakohdassa tarkoitetun tiedoksi annon jälkeen ja päättää 25 artiklassa säädettyä menettelyä noudattaen, olisiko näitä toimenpiteitä muutettava erityisesti sen varmistamiseksi, että ne sovitetaan yhteen muiden jäsenvaltioiden hyväksymien toimenpiteiden kanssa, vai, että ne on kumottava.Jos syntyy 1 kohdassa tarkoitettu tilanne ja näyttää tarpeelliselta, että muiden jäsenvaltioiden olisi myös sovellettava toimenpiteitä, joita on toteutettu tämän kohdan mukaisesti, ja joita muutetaan tarvittaessa edellisen alakohdan mukaisesti, tarvittavat toimenpiteet annetaan 25 artiklassa säädettyä menettelyä noudattaen.3 Lupa aloittaa maahantuonti kyseisestä kolmannesta maasta annetaan uudelleen samaa menettelyä noudattaen.IV LUKU Loppusäännökset 22 artikla Tämän direktiivin säännöksiä sekä erityisesti 4 artiklan 1 kohdan toisen virkkeen ja 6, 8 ja 21 artiklan säännöksiä tarkastellaan uudelleen 1 päivään tammikuuta 1993 mennessä sisämarkkinoiden toteuttamiseksi tehtyjen ehdotusten yhteydessä, joista neuvosto päättää määräenemmistöllä.23 artikla Komissio muuttaa tämän direktiivin liitteitä 25 artiklassa säädettyä menettelyä noudattaen.24 artikla 1 Jos tässä artiklassa säädettyä menettelyä on noudatettava, asian saattaa viipymättä direktiivillä 68/361/ETY(6) perustetun pysyvän eläinlääkintäkomitean, jäljempänä 'komitea`, käsiteltäväksi komitean puheenjohtaja joko omasta aloitteestaan tai jäsenvaltion edustajan pyynnöstä.2 Komission edustaja tekee komitealle ehdotuksen tarvittavista toimenpiteistä. Komitea antaa ehdotuksesta lausuntonsa määräajassa, jonka puheenjohtajan voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Jäsenvaltioiden edustajien äänet komiteassa painotetaan tässä artiklassa säädetyllä tavalla. Puheenjohtaja ei osallistu äänestykseen.3 Komissio päättää suunnitelluista toimenpiteistä, jos ne ovat komitean lausunnon mukaiset.4 Jos toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.Jos neuvosto ei ole ratkaissut asiaa kolmen kuukauden kuluessa siitä, kun asia tuli neuvostossa vireille, komissio hyväksyy ehdotetut toimenpiteet, jollei neuvosto ole yksinkertaisella enemmistöllä hylännyt kyseisiä toimenpiteitä.25 artikla 1 Jos tässä artiklassa säädettyä menettelyä on noudatettava, asian saattaa viipymättä komitean käsiteltäväksi komitean puheenjohtaja omasta aloitteestaan tai jäsenvaltion edustajan pyynnöstä.2 Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta kahden päivän kuluessa. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Jäsenvaltioiden edustajien äänet komiteassa painotetaan tässä artiklassa säädetyllä tavalla. Puheenjohtaja ei osallistu äänestykseen.3 Komissio päättää suunnitelluista toimenpiteistä, jos ne ovat komitean lausunnon mukaiset.4 Jos toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.Jos neuvosto ei ole ratkaissut asiaa 15 päivän kuluessa siitä, kun asia tuli neuvostossa vireille, komissio hyväksyy ehdotetut toimenpiteet, jollei neuvosto ole yksinkertaisella enemmistöllä hylännyt kyseisiä toimenpiteitä.26 artikla Direktiivin 72/462/ETY 34 artiklaa sovelletaan tämän direktiivin III luvussa säädettyihin vaatimuksiin.27 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1992. Niiden on ilmoitettava tästä komissiolle viipymättä.28 artikla Tämä direktiivi on osoitettu kaikille jäsenvaltioille.Tehty Luxemburgissa 26 päivänä kesäkuuta 1990.Neuvoston puolestaPuheenjohtajaM. O'KENNEDY(1) EYVL N:o C 327, 30.12.1989, s. 61(2) EYVL N:o C 149, 18.6.1990(3) EYVL N:o C 62, 12.3.1990, s. 46(4) EYVL N:o L 224, 18.8.1990, s. 55(5) EYVL N:o L 224, 18.8.1990, s. 55(6) EYVL N:o L 255, 18.10.1968, s. 23LIITE A TAUDIT, JOISTA ON ILMOITETTAVA Seuraavista taudeista on ilmoitettava:- astumatauti- räkätauti- hevosen tarttuva aivo-selkäydintulehdus (kaikki tyypit mukaan lukien VEE)- näivetystauti- raivotauti- pernarutto- afrikkalainen hevosrutto- vesicular stomatitisLIITE B TERVEYSTIEDOT (1a)>KAAVION ALKU>Minä allekirjoittanut todistan(b), että edellä mainitut hevoseläimet täyttävät seuraavat vaatimukset:a) ne on tutkittu tänään eikä niissä näy taudin kliinisiä merkkejä,b) niitä ei ole tarkoitettu teurastettaviksi kansallisen tarttuvaa tautia tai tartuntatautia koskevan hävittämissuunnitelman mukaisesti,c) ne eivät ole peräisin jäsenvaltion/kolmannen maan alueelta tai alueen osasta, johon sovelletaan rajoituksia afrikkalaisen hevosruton vuoksi,d) niitä ei ole hankittu tilalta, johon sovelletaan eläinten terveyteen liittyvin perustein kieltomääräyksiä, eivätkä ne ole olleet kosketuksissa hevoseläimiin, jotka ovat peräisin tilalta, johon sovellettiin eläinten terveyteen liittyvin perustein kieltomääräyksiä direktiivin 90/426/ETY 4 artiklan 6 kohdassa säädettyjen määräaikojen ajan,e) parhaan tietoni mukaan ne eivät ole olleet kosketuksissa tartuntataudista tai tarttuvasta taudista kärsiviin hevoseläimiin 4 artiklan 2 kohdassa säädetyn ajanjakson aikana ennen lastausta.Päivämäärä Paikka Virkaeläinlääkärin leima ja allekirjoitus(1)(1) Nimi suuraakkosin ja asema.(b) Voimassa 10 päivän ajan.>KAAVION LOOPU>(1a) Ei tarvita, jos on olemassa 6 artiklan mukainen kahdenvälinen sopimus.LIITE C MALLI TERVEYSTODISTUS ETY:n jäsenvaltioiden välistä kauppaa varten HEVOSELÄIMET >KAAVION ALKU>N:oLähettävä jäsenvaltio:Toimivaltainen ministeriö:Toimivaltainen alueellinen yksikkö:I Hevoseläinten lukumäärä:II Hevoseläinten tunnistus:Hevoseläintenlukumäärä(1) Lajihevonen, aasi, muuli,muuliaasi RotuIkäSukupuoli Tunnistusmenetelmä jatunnusmerkit(2)(1) Teurastettaviksi tarkoitettujen eläinten kohdalla erityismerkinnän laatu.(2) Tähän todistukseen voidaan liittää passi, jonka avulla tunnistetaan hevoseläin, edellyttäen, että sen numero on mainittu.III Eläimen/eläinten alkuperä ja määräpaikka:Mistä eläin/eläimet lähetetään:(lähettämispaikka)minne:(jäsenvaltio ja määräpaikka)Lähettäjän nimi ja osoite:Vastaanottajan nimi ja osoite:IV Terveyttä koskevat tiedot(a)Minä allekirjoittanut todistan, että edellä esitetty/esitetyt eläin/eläimet täyttää/täyttävät seuraavat vaatimukset:1) se/ne on tutkittu tänään eikä siinä/niissä näy taudin kliinisiä merkkejä,2) sitä/niitä ei ole tarkoitettu teurastettavaksi/teurastettaviksi kansallisen tarttuvaa tautia tai tartuntatautia koskevan hävittämissuunnitelman mukaisesti,3) a) se/ne ei/eivät ole peräisin jäsenvaltion/kolmannen maan alueelta tai alueen osasta, johon sovelletaan rajoituksia afrikkalaisen hevosruton vuoksi,b) se/ne on rokotettu afrikkalaista hevosruttoa vastaan (b),sitä/niitä ei ole rokotettu afrikkalaista hevosruttoa vastaan(b),4) sitä/niitä ei ole saatu tilalta, joka on eläinten terveyttä koskevin perustein kieltotoimenpiteiden alainen, eikä/eivätkä se/ne ole ollut/olleet kosketuksissa hevoseläimiin, jotka ovat peräisin tilalta, johon sovellettiin eläinten terveyttä koskevin perustein kieltotoimenpiteitä direktiivin 90/426/ETY 4 artiklan 6 kohdassa säädettynä aikana,5) parhaan tietoni mukaan se/ne ei/eivät ole ollut/olleet kosketuksissa tartuntataudista tai tarttuvasta taudista kärsiviin hevoseläimiin edellä mainitun direktiivin 4 artiklan 2 kohdassa säädettynä aikana ennen tarkastusta.V Tämä todistus on voimassa 10 päivän ajan.(Paikka), (aika)(Allekirjoitus)(nimi suuraakkosin ja allekirjoittaneeneläinlääkärin asema)(1)(a) Näitä tietoja ei tarvita niissä tapauksissa, joissa direktiivin 90/426/ETY 6 artiklan mukainen kahdenvälinen sopimus on olemassa.(b) Tarpeeton vaihtoehto pyyhitään yli.(1) Saksassa "Beamteter Tierarzt", Belgiassa "Inspecteur vétérinaire" tai "Inspecteur Dierenarts", Ranskassa "Vétérinaire officiel", Italiassa "Veterinario provinciale", Luxemburgissa "Inspecteur vétérinaire, Alankomaissa "Officieel Dierenarts", Tanskassa "Autoriseret Dyrlæge", Irlannissa "Veterinary Inspector, Yhdistyneessä kuningaskunnassa "Veterinary Inspector", Kreikassa "Åðßóçìïò êôçíßáôñïò", Espanjassa "Inspector Veterinario" ja Portugalissa "Inspector Veterinário".>KAAVION LOOPU>LIITE D AFRIKKALAINEN HEVOSRUTTO TAUDINMÄÄRITYS Komplementin sitoutumistesti Kuukauden ikäisiä hiiriä infektoidaan aivojen sisäisesti (i. c.) neurotrooppisella viruskannalla ja antigeeni valmistetaan näistä aivoista. Valmistuksessa voidaan käyttää Bourdin menetelmää. Aivot pakastetaan ja sen jälkeen hienonnetaan veronaalipuskurissa käyttäen suhdetta 12 ml puskuria 10 aivoa kohden. Saatu suspensio sentrifugoidaan 10 000 rpm, + 4 °C:ssa tunnin ajan. Supernatantti kerätään antigeeniksi. Se käytetään mieluummin sellaisenaan, tarvittaessa se voidaan inaktivoida beetapropiolaktonilla. Inaktivaatio on tehokas, kun kutakin 0,9 ml antigeenia kohden lisätään 0,1 ml 3 % beetapropriolaktonia (beetapropriolaktoni + aqua) ja seosta ravistellaan kolmen tunnin ajan vetokaapissa ja 18 tuntia + 4 °C:ssa. Myös Casalsin menetelmää voidaan käyttää (Casals J. (1949): Pro Soc Exptl Bici Med, 70.339).Jos kansainvälistä, positiivista standardiseerumia ei ole käytettävissä, antigeeni titrataan paikallisesti valmistetulla positiivisella kontrolliseerumilla.Testattavat seerumit kuumennetaan 30 minuuttia + 60 °C. Antikomplementaarisuuden välttämiseksi seerumit olisi erotettava verestä mahdollisimman pian, erityisesti aasin seerumit. Testiin on otettava mukaan negatiivinen ja positiivinen kontrolliseerumi.Joko makro- tai mikrotekniikkaa voidaan käyttää. Kummassakin tapauksessa titrauksen loppupiste on laimennos, jossa todetaan 50 %:n hemolyysi.Tehdään seerumista laimennossarja suhteessa 1:2 ja lisätään kuhunkin seerumilaimennokseen sama volyymi antigeenia, jonka voimakkuus on 2 yksikköä. Sekoitetaan ja seisotetaan 15 minuuttia huoneenlämmössä. Lisätään kaksinkertainen volyymi komplementtia, jonka vahvuus on 5 yksikköä, sekoitetaan, peitetään levyt ja seisotetaan 18 tuntia + 4 °C:ssa. Komplementin titraus on tehtävä antigeenin kanssa, jotta antigeenin antikomplementaarinen vaikutus tulee otetuksi huomioon. Levyt siirretään huoneenlämpöön 15 minuutiksi ja laimennoksiin lisätään yksi volyymi herkistettyjä, 3 %:sta lampaan punasoluliuosta. Sekoitetaan, pidetään + 37 °C:ssa puoli tuntia ja sekoitetaan levyjä 15 minuutin inkuboinnin jälkeen uudelleen. Jos käytetään levyjä, ne sentrifugoidaan 5 minuuttia 1 500 rpm + 4 °C:ssa.


Avis juridique important

|

31999L0048

Komission direktiivi 1999/48/EY, annettu 21 päivänä toukokuuta 1999, vaarallisten aineiden rautatiekuljetuksia koskevan jäsenvaltioiden lainsäädännön lähentämisestä annetun neuvoston direktiivin 96/49/EY mukauttamisesta tekniikan kehitykseen toisen kerran (ETA:n kannalta merkityksellinen teksti)

Virallinen lehti nro L 169 , 05/07/1999 s. 0058 - 0088 Virallinen lehti nro L 169/1999 s. 0059 - 0090 Virallinen lehti nro L 169/1999 s. 0050 - 0079 Virallinen lehti nro L 169/1999 s. 0059 - 0099 Virallinen lehti nro L 169/1999 s. 0050 - 0077 Virallinen lehti nro L 169/1999 s. 0058 - 0087

>NOTEXT>